open-index/open-wikipedia-markdown huggingface dataset:
ಸಂಸದೀಯ ವ್ಯವಸ್ಥೆ

ಕಾರ್ಯಾಂಗ ವಿಭಾಗದ ಮಂತ್ರಿಗಳನ್ನು ಶಾಸಕಾಂಗದಿಂದ ಆಯ್ಕೆಮಾಡಲಾಗುವಂಥ, ಮತ್ತು ಕಾರ್ಯಾಂಗ ಹಾಗೂ ಶಾಸಕಾಂಗ ವಿಭಾಗಗಳು ಪರಸ್ಪರವಾಗಿ ಸೇರಿಕೊಂಡು ಆ ಸಂಸ್ಥೆಗೆ ಜವಾಬ್ದಾರವಾಗಿರುವಂಥ ಸರ್ಕಾರಿ ವ್ಯವಸ್ಥೆಯು **ಸಂಸದೀಯ ವ್ಯವಸ್ಥೆ**. ಅಂತಹ ವ್ಯವಸ್ಥೆಯಲ್ಲಿ, ಸರ್ಕಾರದ ನಾಯಕನು ವಾಸ್ತವವಾಗಿ ಮುಖ್ಯ ಕಾರ್ಯನಿರ್ವಹಣಾಧಿಕಾರಿ ಮತ್ತು ಮುಖ್ಯ ಶಾಸನಾಧಿಕಾರಿ ಎರಡೂ ಆಗಿರುತ್ತಾನೆ.

ಸಂಸದೀಯ ಪ್ರಜಾಪ್ರಭುತ್ವ ವ್ಯವಸ್ಥೆಯಲ್ಲಿ ರಾಜಕೀಯ ಪಕ್ಷಗಳ ಪಾತ್ರ ಅತ್ಯಂತ ಮಹತ್ವದ್ದಾಗಿರುತ್ತದೆ.ರಾಜಕೀಯ ಪಕ್ಷಗಳಿಲ್ಲದೆ ಪ್ರಜಾಪ್ರಭುತ್ವ ಅಸಾಧ್ಯ. ಅದು ಕೇವಲ ಕಾಲ್ಪನಿಕ. ಆದುದರಿಂದ ರಾಜಕೀಯ ಪಕ್ಷಗಳನ್ನು ಪ್ರಜಾಪ್ರಭುತ್ವದ ಬೆನ್ನೆಲುಬು ಎಂದು ಪರಿಗಣಿಸಲಾಗಿದೆ.ಆಧುನಿಕ ಪ್ರಾತಿನಿಧಿಕ ಪ್ರಜಾಪ್ರಭುತ್ವ ಸರಕಾರವು ಒಂದು ರಾಜಕೀಯ ಪಕ್ಷದ ಸರಕಾರವಾಗಿದೆ.ರಾಜಕೀಯ ಪಕ್ಷಗಳು ಸರಕಾರ ಮತ್ತು ಮತದಾರರ ನಡುವಿನ ಸೇತುವೆ ಇದ್ದಂತೆ. ರಾಜಕೀಯ ಪಕ್ಷಗಳಿಲ್ಲದ ಪ್ರಜಾಪ್ರಭುತ್ವ ಎಂದರೆ ನಾವಿಕನಿಲ್ಲದ ದೋಣಿಯಂತೆ.ಚುಕ್ಕಾಣಿ ಇಲ್ಲದ ಹಡಗು ಇದ್ದಂತೆ ಎಂದು ಮುಂತಾಗಿ ಹೇಳಲಾಗಿದೆ. ಇಂದು ರಾಜಕೀಯ ಪಕ್ಷಗಳು ಹಾಗೂ ಪ್ರಜಾಪ್ರಭುತ್ವ ಒಂದು ನಾಣ್ಯದ ಎರಡು ಮುಖಗಳಿದ್ದಂತೆ.

ಬ್ರಿಟನ್ನಿನಲ್ಲಿ ಜನ್ಮ ತಾಳಿದ ಸಂಸದೀಯ ಸರ್ಕಾರದ ಪದ್ಧತಿಯನ್ನು ಇಂದು ಅನೇಕ ದೇಶಗಳು ಅಳವಡಿಸಿಕೊಂಡಿವೆ.ಭಾರತವು ಸಂಸದೀಯ ಪದ್ಧತಿಯನ್ನು ಅಳವಡಿಸಿಕೊಂಡು ಮುಂದುವರೆಸಿಕೊಂಡು ಹೋಗುತ್ತಿರುವ ದೇಶಗಳಲ್ಲಿ ಪ್ರಮುಖವಾಗಿದೆ.

ವರ್ಗ:ಸರಕಾರದ ವಿಧಗಳು
ವರ್ಗ:ಆಡಳಿತ ವಿಭಾಗಗಳು
ಗ್ವಾಲಿಯರ್ ಘರಾನಾ

**ಗ್ವಾಲಿಯರ್ ಘರಾನಾ** ಅತ್ಯಂತ ಹಳೆಯ ಖಯಾಲ್ ಘರಾನಾಗಳ ಪೈಕಿ ಒಂದು ಮತ್ತು ಭಾರತದ ಬಹುತೇಕ ಶಾಸ್ತ್ರೀಯ ಸಂಗೀತಗಾರರು ತಮ್ಮ ಶೈಲಿಯ ಉಗಮವನ್ನು ಈ ಘರಾನಾಕ್ಕೆ ಗುರುತಿಸಬಲ್ಲರು. ಗ್ವಾಲಿಯರ್ ಘರಾನಾದ ಉಚ್ಛ್ರಾಯ ಸರ್ವಶ್ರೇಷ್ಠ ಮುಘಲ್ ಚಕ್ರವರ್ತಿ ಅಕ್ಬರ್‌ನ ರಾಜ್ಯಭಾರದೊಂದಿಗೆ ಆರಂಭವಾಯಿತು (೧೫೪೨–೧೬೦೫). ಕಲೆಗಳ ಪೋಷಕನೆನಿಸಿದ ಈತನ ಅಚ್ಚುಮೆಚ್ಚಿನ ಗಾಯಕರು, ಆಸ್ಥಾನದ ಹಾಡುಗಾರರ ಪೈಕಿ ಮೊದಲಿಗನೆನಿಸಿದ್ದ ತಾನ್‌ಸೇನ್‌ನಂತಹವರು, ಗ್ವಾಲಿಯರ್ ಪಟ್ಟಣದಿಂದ ಬಂದವರಾಗಿದ್ದರು.

ಕಾನ್ಪುರದಲ್ಲಿ 1948, ಸೆಪ್ಟೆಂಬರ್ 14ರಂದು ಜನಿಸಿದ ವೀಣಾ ಸಹಸ್ರೆಬುದ್ಧೆ ಅವರು ಬಾಲ್ಯದಲ್ಲಿಯೇ ಸಂಗೀತ ಅಭ್ಯಾಸ ಆರಂಭಿಸಿದ್ದರು. ತಂದೆ ಪಂಡಿತ್ ಶಂಕರ್ ಶ್ರೀಪಾದ್ ಬೋಡಸ್ ಹಾಗೂ ಸೋದರ ಪಂಡಿತ್ ಕಾಶೀನಾಥ್ ಶಂಕರ್ ಬೋಡಸ್ ಅವರಿಂದ ಶಾಸ್ತ್ರೀಯ ಸಂಗೀತ ಅಧ್ಯಯನ ನಡೆಸಿದ್ದ ವೀಣಾ ಅವರು ಸಂಸ್ಕೃತ ಲೇಖಕರಾಗಿಯೂ ಗುರುತಿಸಿಕೊಂಡಿದ್ದರು.

ವೀಣಾ ಸಹಸ್ರಬುದ್ಧೆ ಅವರಿಗೆ 2013ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಸೇರಿದಂತೆ ಅನೇಕ ಪ್ರತಿಷ್ಠಿತ ಪ್ರಶಸ್ತಿ, ಪುರಸ್ಕಾರಗಳು ಲಭಿಸಿವೆ. 1984ರಿಂದ ಪುಣೆಯಲ್ಲಿಯಲ್ಲಿಯೇ ವಾಸವಿದ್ದರು. 
## ಗ್ವಾಲಿಯರ್ ಘರಾನಾದ ಪ್ರಸಿದ್ಧ ಹಾಡುಗಾರರು
*ಕೃಷ್ಣರಾವ್ ಶಂಕರ್ ಪಂಡಿತ್
*ರಾಜಾ ಭೈಯ್ಯಾ ಪೂಂಚ್‍ವಾಲೆ
* ಉಸ್ತಾದ್ ಗುಲಾಮ್ ಹಸನ್ ಶಗ್ಗಾನ್
* ವಿನಾಯಕ ತೊರವಿ
*ಮಂಜೂಷಾ ಕುಲಕರ್ಣಿ-ಪಾಟೀಲ್
*ಮಾಲಿನಿ ರಾಜುರ್ಕರ್
*ಅಬ್ದುಲ್ ರಶೀದ್ ಖಾನ್
*ನೀಲಾ ಭಾಗವತ್
*ಮೀಟಾ ಪಂಡಿತ್
## ಉಲ್ಲೇಖಗಳು
ವರ್ಗ:ಗಾಯನ ಘರಾನಾಗಳು
ಬ್ಯೋಃನ್ಸ್ಟಿಯರ್ನ್ ಬ್ಯೋಃನ್ಸನ್

## Bjørnstjerne Bjørnson 
(ಡಿಸೆಂಬರ್ ೮, ೧೮೩೨ – ಏಪ್ರಿಲ್ ೨೬, ೧೯೧೦)

ನಾರ್ವೆಯ ರಾಷ್ಟ್ರಕವಿ . ೧೯೦೩ ರಲ್ಲಿ ಮೂರನೆಯ ಸಾಹಿತ್ಯದ ನೋಬೆಲ್ ಪ್ರಶಸ್ತಿಯನ್ನು ಪಡೆದರು. ನಾರ್ವೆ ದೇಶದ ನಾಲ್ವರು ಮಹಾನ್ ಲೇಖಕರಲ್ಲಿ ಅವರೂ ಒಬ್ಬರು. ನಾರ್ವೆ ದೇಶದ ರಾಷ್ಟ್ರಗೀತೆಯನ್ನು ಅವರೇ ರಚಿಸಿದ್ದು.

## ಬಾಲ್ಯ ಹಾಗೂ ಸಾಹಿತ್ಯರಚನೆ 
ತಂದೆ ಪಾದ್ರಿಯಾಗಿದ್ದರು. ಹಳ್ಳಿಯ ಶಾಂತ ಪರಿಸರದಲ್ಲಿ ಬೆಳೆದ ರವರು ತಮ್ಮ ೧೧ ನೆಯ ಪ್ರಾಯದಲ್ಲೇ ಸುಂದರ ಕವಿತೆಗಳನ್ನು ರಚಿಸತೊಡಗಿದರು. ಆಕಾಲದ ಉನ್ನತ ವಿದ್ಯಾಭ್ಯಾಸವಾದ ಮೆಟ್ರಿಕ್ಯುಲೇಶನ್ ೧೮೫೨ ರಲ್ಲಿ ಮುಗಿಸಿ ಪತ್ರಕರ್ತರಾದರು. ನಾಟಕ ವಿಮರ್ಶೆ ಅವರ ಪಾಲಿಗೆ ಬಂದ ಕೆಲಸವಾಗಿತ್ತು. ಅವರು ನಾಟಕಗಳ ನಿರ್ದೇಶಕರಾಗಿಯೂ ದುಡಿದರು.
ಬ್ಯೋಃ ನ್ ಸನ್ ರವರು ೩ ಉತ್ತಮ ಕಾದಂಬರಿಗಳನ್ನು ಬರೆದರು. (೧೮೫೭, ೧೮೬೦, ೧೮೬೮) ಅವೆಲ್ಲಾ ನಿಸರ್ಗದ ಸೌಂದರ್ಯವನ್ನು ವಿವರಿಸುವ ಸುಂದರ ಕೃತಿಗಳು. ನಾಟಕಗಳ ಮೂಲಕ, ಹಳ್ಳಿಯ ಬದುಕನ್ನು ಚಿತ್ರಿಸುವ ಆಶೆಯಾಯಿತು. ' ಸೀಗರ್ಡ್ ಸ್ಲೆಂಬೆ' ಎಂಬ ಕಾವ್ಯನಾಟಕ ತ್ರಿವಳಿಯ ರಚನೆಯಾಯಿತು. ೧೮೭೦ ರ ದಶಕದಲ್ಲಿ ತೊಡಗಿಸಿಕೊಂಡ ಅವರ ಕಾವ್ಯರಚನಾ ಕೌಶಲ "ಆರ್ನ್ ಲ್ಯೋಟ್' ಎಂಬ ಮಹಾಕಾವ್ಯಕ್ಕೆ ನಾಂದಿಯಾಯಿತು. ಹೇಗೋ ರಾಜಕೀಯದ ಕಡೆ ತಿರುಗಿದ ಬ್ಯೋಃ ನ್ ಸನ್ ರವರು ಕಾವ್ಯಶಕ್ತಿಯನ್ನು ಕಳೆದುಕೊಂಡರು. ನಾರ್ವೆಯಿಂದ ಬೇರೆಕಡೆ ಹೋದರು. ಆದರೆ ಅಲ್ಲಿ ಅವರ ಮನಸ್ಸು ನಿಲ್ಲದೆ, ೪ ವರ್ಷಗಳ ಬಳಿಕ ಮತ್ತೆ ಸ್ವದೇಶಕ್ಕೆ ಮರಳಿ ಸಾಹಿತ್ಯರಚನೆಗೆ ಆರಂಭಿಸಿದರು. ಕಾದಂಬರಿ ಮತ್ತು ಕಾವ್ಯನಾಟಕಗಳು ಪ್ರಮುಖವಾಗಿವೆ.
## ' ಸೀಗರ್ಡ್ ಸ್ಲೆಂಬೆ ' ಯೇ, 'ಬ್ಯೋಃನ್ ಸ್ಟಿಯರ್ನ್ ಬ್ಯೋಃನ್ಸನ್', ರವರ ಮಹಾನ್ ಕೃತಿಯೆಂದು ಎಲ್ಲರೂ ಒಪ್ಪಿಕೊಂಡಿದ್ದಾರೆ 
ಪರಂಪರಾಗತವಾಗಿ ಬಂದ ಕಥಾವಸ್ತುವನ್ನು ಆರಿಸಿಕೊಂಡು ತಮ್ಮ ಅನುಪಮ ಪ್ರತಿಭೆಯಿಂದ ಅದನ್ನು ಮಹಾಕಾವ್ಯವನ್ನಾಗಿ ಪರಿವರ್ತಿಸಿದ ಸಾಮರ್ಥ್ಯ ಬ್ಯೋಃ ನ್ ಸನ್ ರವರದು. ಸೀಗರ್ಡ್ ಹನ್ನೆರಡನೆ ಶತಮಾನದಲ್ಲಿ ಜೀವಿಸಿದ್ದ ಒಬ್ಬ ರಾಜನೊಬ್ಬನ ಅನೈತಿಕ ಪುತ್ರ. 'ಸ್ಲೆಂಬೆ' ಅಥವಾ ಹಾಳಾದವ ಎನ್ನುವುದು ಆತನ ಅಡ್ಡಹೆಸರು. ತನ್ನ ಹುಟ್ಟಿನ ರಹಸ್ಯಗೊತ್ತಾದಮೇಲೆ ಉತ್ತರಾಧಿಕಾರಕ್ಕೆ ಹಕ್ಕು ಮಂಡಿಸಿ ಉಪಯೋಗವಿಲ್ಲವೆಂದು ಪವಿತ್ರಭೂಮಿಯತ್ತ 'ಕ್ರುಸೇಡ್' ಯುದ್ಧದಲ್ಲಿ ಭಾಗವಹಿಸಲು ತೆರಳುತ್ತಾನೆ. ದಾರಿಯಲ್ಲಿ ಸಣ್ಣ-ಪುಟ್ಟ ಪಾಳೇಗಾರರ ನಡುವಿನ ಯುದ್ಧದಲ್ಲಿ ಭಾಗವಹಿಸಿ ಗೆದ್ದು ಅವರ ಆಯಕನಾಗುವ ಅವಕಾಶವಿದ್ದರೂ ಅವನ್ನು ತಿರಸ್ಕರಿಸಿ ಮುಂದುವರೆಯುತ್ತಾನೆ. 'ಆಡ್ ಹಿಲ್ಡ್ ' ಎಂಬ ಸುಂದರಿಯನ್ನು ಪ್ರೀತಿಸುತ್ತಾನೆ. ಅವಳಿಂದಲೂ ಅಗಲುವುದು ಅನಿವಾರ್ಯವಾಗಿ, ೧೦ ವರ್ಷಗಳಕಾಲ ಕ್ರುಸೇಡ್ ನಲ್ಲಿ ಹೋರಾಡಿ ತನ್ನ ತಾಯ್ನಾಡಿಗೆ ವಾಪಸ್ ಬಂದಾಗ, ಅವನ ಅಪ್ಪನಿಗೆ ಬದಲಾಗಿ ಸಿಂಹಾಸನದಲ್ಲಿ ಅವನ ಇನ್ನೊಬ್ಬ ಅನೈತಿಕ ಪುತ್ರ ಕುಳಿತಿರುತ್ತಾನೆ. ಸೀಗರ್ಡ್ ಗೆ ತನ್ನ ತಪ್ಪಿನ ಅರಿವಾಗುತ್ತದೆ. ಅವನೇ ಊರಿನಲ್ಲಿ ಉಳಿದಿದ್ದರೆ,ಸಿಂಹಾಸನದ ವಾರಸದಾರನಾಗಿರುತ್ತಿದ್ದ. ಈಗ ಅವನಿಗೆ ಅಧಿಕಾರವಾಪಸ್ ಕೊಡಲು ಯಾರೂ ಸಿದ್ಧರಿರಲಿಲ್ಲ. ಅದಲ್ಲದೆ ಅಪ್ಪನ ಔರಸಪುತ್ರನ ಕಣ್ಣು ಕಿತ್ತು ಸೆರೆಮನೆಯಲ್ಲಿ ಇಟ್ಟಿದ್ದರು. ತನ್ನದೇಶದ ವಿರುದ್ಧವೇ ಯುದ್ಧವನ್ನು ಘೋಶಿಸಿ, ಹೋರಾಡುತ್ತ ಅವನು ಮರಣಹೊಂದುತ್ತಾನೆ. ಈ ಕಾವ್ಯದಲ್ಲಿ ಮಾನವ ಸ್ವಾಭಾವಗಳು ಮತ್ತು ಹಾಗೂ ಪರಿಸ್ಥಿತಿಗಳ ಅದ್ಭುತ ಚಿತ್ರಣವಿದೆ.

## ಮರಣ 
ಬ್ಯೋಃ ನ್ ಸನ್ , ಪ್ಯಾರಿಸ್ ನಲ್ಲಿ ತೀರಿಕೊಂಡಾಗ, ಯುದ್ಧ ನೌಕೆಗಳನ್ನು ಕಳಿಸಿ ಅವನ ದೇಹವನ್ನು ನಾರ್ವೆಗೆ ವಾಪಸ್ ತರಿಸಿ, ಸಕಲ ಸರಕಾರಿ ಮರ್ಯಾದೆಗಳೊಂದಿಗೆ ಅಂತ್ಯ ಸಂಸ್ಕಾರವನ್ನು ಮಾಡುತ್ತಾರೆ.

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸಾಹಿತಿಗಳು
ಹೋಸೆ ಎಚೆಗಾರೈ

'ಹೋಸೆ ಎಚೆಗಾರೈ'

## Jose  de Echegaray 
(೧೮೩೩-೧೯೧೬)
## ಅಗ್ರಮಾನ್ಯ ಸ್ಪಾನಿಷ್ ಅರ್ಥಶಾಸ್ತ್ರಜ್ಞರಾದ 'ಹೋಸೆ ಎಚೆಗಾರೈ 'ರವರು, ಫ್ರಾನ್ಸ್ ದೇಶದ ಫ್ರಾನ್ಸಿನ 'ಫ್ರೆಡರಿಕ್ ಮಿಸ್ತ್ರಾಲ್ 'ರವರ ಜೊತೆಯಲ್ಲಿ ನೋಬೆಲ್ ಪ್ರಶಸ್ತಿಯನ್ನು ಹಂಚಿಕೊಂಡರು
೧೯೦೪ ರಲ್ಲಿ  ಹಂಚಿದ ನೋಬೆಲ್ ಪ್ರಶಸ್ತಿಯನ್ನು  ಸ್ಪಾನಿಷ್ ಭಾಷೆಯ ಲೇಖಕ, ಎಚೆಗರಾರೈ,  ಫ್ರಾನ್ಸಿನ ಫ್ರೆಡರಿಕ್ ಮಿಸ್ತ್ರಾಲ್ ರ ಜತೆಗೆ ಹಂಚಿಕೊಂಡರು. ಅರ್ಥಶಾಸ್ತ್ರದಲ್ಲಿ ಉನ್ನತ ವಿದ್ಯಾಭ್ಯಾಸವನ್ನು ಮಾಡಿ, ಸ್ಪೇನ್ ಸರಕಾರದಲ್ಲಿ ಅರ್ಥಮಂತ್ರಿ ಹಾಗೂ 'ಲೋಕೋಪಯೋಗಿ ಇಲಾಖೆಯ ಮಂತ್ರಿ' ಯಾಗಿ ಕಾರ್ಯನಿರ್ವಹಿಸುತ್ತಿದ್ದರು. ಹೋಸೆ ಎಚೆಗಾರೈ ಆಗಲೇ ನಾಟಗಳನ್ನು ರಚಿಸುವ ಗೀಳನ್ನು ಬೆಳೆಸಿಕೊಂಡಿದ್ದರು. ಅವರ ನಾಟಕಗಳ ಪ್ರಧಾನ ಕಥಾವಸ್ತು, 'ಕರ್ತವ್ಯ ನಿರ್ವಹಣೆಯ ಸಂದರ್ಭದಲ್ಲಿ ಎದುರಾಗುವ ಸಮಸ್ಯೆಗಳು,  ಮತ್ತು ಅವುಗಳಿಗೆ ಆದರ್ಶವಾದಿಯಾದ ಧರ್ಮನಿಶ್ಠ ಪರಿಹಾರಗಳು,'  ಎದ್ದು ಕಾಣಿಸುತ್ತವೆ. ಹೋಸೆ ಎಚೆಗಾರೈ ರು ಬರೆದ ಜನಪ್ರಿಯ ನಾಟಕಗಳು :

* 'ದ ಅವೆಂಜರ್ಸ್ ವೈಫ್' (೧೮೭೪)

* 'ದ ಸೋರ್ಡ್ಸ್ ಹ್ಯಾಂಡಲ್' (೧೮೭೪)

* 'ದ ಸ್ಟೇಕ್ ಅಂಡ್ ದ ಕ್ರಾಸ್' (೧೮೭೮)

* 'ಕಾನ್ ಫ್ಲಿ ಕ್ಟ್ಸ್ ಆಫ್ ಡ್ಯೂಟೀಸ್' (೧೮೭೮)

* ' ದ ಸೆಯಿಂಟ್ ಆರ್ ಮ್ಯಾಡ್ ಮ್ಯಾನ್  ?  (೧೮೮೨)

* ' ಗ್ರೇಟ್ ಗಾಲಿಯೋಟ್' (೧೯೭೭)

ಈ  ಶೀರ್ಷಿಕೆಗಳು ಮೂಲ ಸ್ಪಾನಿಷ್ ಭಾಷೆಯವುಗಳಲ್ಲ ;  ೧೮೮೧ ರ ಇಂಗ್ಲೀಷ್ ಅನುವಾದಗಳದ್ದು.

ತಮ್ಮ ಕಾಲದ ಅಗ್ರಮಾನ್ಯ ಸ್ಪಾನಿಷ್ ಅರ್ಥಶಾಸ್ತ್ರಜ್ಞ ರಾದ ಹೋಸೆ ಎಚೆಗಾರೈ ರವರು, ಸಹಜವಾಗಿ, ಗಣಿತ ಹಾಗೂ ಅರ್ಥಶಾಸ್ತ್ರದ ಕೃತಿಗಳನ್ನೂ ಬರೆದು-ಪ್ರಕಟಿಸಿರುತ್ತಾರೆ. ಸಿವಿಲ್ ಎಂಜಿನಿಯರಿಂಗ್ ಶಾಸ್ತ್ರದಲ್ಲಿ ಆಸಕ್ತಿ ಬಂದು ಆ ಶಾಖೆಯಲ್ಲೂ ಹಲವು ವರ್ಷಗಳಕಾಲ ದುಡಿದಿದ್ದರು. ಆದರೆ ಹೋಸೆ ಎಚೆಗಾರೈ ರವರ ಗಮನಾರ್ಹ ಸೇವೆ,  ಸ್ಪಾನಿಷ್ ಭಾಷಾ-ಸಾಹಿತ್ಯ ಕ್ಷೇತ್ರಕ್ಕೆ ಮೀಸಲಾಗಿತ್ತು. ರಂಗಭೂಮಿಗೆ ಒಂದು ಹೊಸದಿಕ್ಕನ್ನು ತೋರಲು ಸಹಾಯಕವಾಯಿತು.

ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ವ್ಲಾಡಿಮಿರ್‌ ಪುಟಿನ್‌

**ವ್ಲಾದಿಮಿರ್ ವ್ಲಾದಿಮಿರಾವಿಚ್ ಪುತಿನ್** (ರಷ್ಯನ್: Влади́мир Влади́мирович Пу́тин; ಜನನ ಅಕ್ಟೋಬರ್ ೭ ೧೯೫೨ ಲೆನಿನ್‌ಗ್ರಾಡ್, ಸೋವಿಯತ್ ಒಕ್ಕೂಟ; ಈಗ ಸೇಂಟ್ ಪೀಟರ್ಸ್‌ಬರ್ಗ್, ರಷ್ಯ) ರಷ್ಯಾದ ಎರಡನೆ ರಾಷ್ಟ್ರಪತಿ ಆಗಿದ್ದರು. ಪ್ರಸ್ತಕ ಅವರು ರಷ್ಯಾದ ಪ್ರಧಾನ ಮಂತ್ರಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.

## ನಾಲ್ಕನೇ ಬಾರಿಗೆ ಅಧ್ಯಕ್ಷರಾಗಿ ಆಯ್ಕೆ
ಮಾರ್ಚ್ ೧೯, ೨೦೧೮ ರಂದು ಪುಟಿನ್ ಅವರು ರಷ್ಯಾ ಅಧ್ಯಕ್ಷರಾಗಿ ನಾಲ್ಕನೇ ಬಾರಿ ಮರು ಆಯ್ಕೆಯಾದರು. ಮಾರ್ಚ್ 18, 2018 ರಂದು  ರಷ್ಯಾ ಅಧ್ಯಕ್ಷ ಸ್ಥಾನಕ್ಕೆ ಭಾನುವಾರ ಚುನಾವಣೆ ನಡೆಯಿತು. ಅಧ್ಯಕ್ಷ ಸ್ಥಾನಕ್ಕೆ ಒಟ್ಟು 8 ಜನ ನಾಮಪತ್ರ ಸಲ್ಲಿಸಿದ್ದರು. ಪುಟಿನ್‌ ಅವರು ಶೇ 76.6 ರಷ್ಟು ಮತಗಳನ್ನು ಪಡೆದು ದಾಖಲೆಯ ಗೆಲುವು ಸಾಧಿಸಿದರು.

### ಹೆಚ್ಚಿನ ಓದಿಗೆ
*ದೇಶದ ವೈಭವವನ್ನು ಮರಳಿ ತರಬೇಕು ಎಂಬ ತುಡಿತವುಳ್ಳ- ವ್ಲಾಡಿಮಿರ್ ಪುಟಿನ್‍ 

## ಉಲ್ಲೇಖಗಳು 
ವರ್ಗ:೧೯೫೨ ಜನನ
ವರ್ಗ:ಸೋವಿಯಟ್ ಒಕ್ಕೂಟ
ಬಿ.ವಿ. ರಾಧಾ

**ಬಿ.ವಿ.ರಾಧಾ**(ಅಗಸ್ಟ್ ೧೯೪೮ - ೧೦ ಸೆಪ್ಟೆಂಬರ್ ೨೦೧೭)  ಕನ್ನಡದ ಹೆಸರಾಂತ ಚಲನಚಿತ್ರ, ರಂಗಭೂಮಿ ಮತ್ತು ಕಿರುತೆರೆ ಕಲಾವಿದೆ. ಕನ್ನಡ, ತಮಿಳು, ತೆಲುಗು, ಮಲಯಾಳಂ ಮತ್ತು ತುಳು ಭಾಷೆಯ ೨೫೦ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿರುವ ರಾಧಾ ನಟಿಯಾಗಿ ಅಪಾರ ಜನಪ್ರಿಯತೆ ಪಡೆದಿದ್ದು ಕನ್ನಡ ಚಿತ್ರರಂಗದಲ್ಲಿ. ಪ್ರಯೋಗಶೀಲ ನಿರ್ದೇಶಕ **ಕೆ.ಎಸ್.ಎಲ್.ಸ್ವಾಮಿ** ಅವರ ಚಿತ್ರಗಳಲ್ಲಿನ ವಿಭಿನ್ನ ಪಾತ್ರಗಳಿಂದ ಗುರುತಿಸಿಕೊಂಡಿರುವ ರಾಧಾ ಅವರ ಅಭಿನಯದ ಸ್ಮರಣೀಯ ಚಿತ್ರಗಳೆಂದರೆ **ಆರು ಮೂರು ಒಂಭತ್ತು**(೧೯೭೦), **ಭಲೇ ಅದೃಷ್ಟವೋ ಅದೃಷ್ಟ**(೧೯೭೧), **ಯಾವ ಜನ್ಮದ ಮೈತ್ರಿ**(೧೯೭೨), **ದೇವರು ಕೊಟ್ಟ ತಂಗಿ**(೧೯೭೩) ಮತ್ತು **ಮಿಥಿಲೆಯ ಸೀತೆಯರು**(೧೯೮೮). ನಾಯಕಿ, ಎರಡನೇ ನಾಯಕಿ, ಪೋಷಕ, ಹಾಸ್ಯ ಮತ್ತು ಖಳನ ಛಾಯೆಯಿರುವ ಪಾತ್ರಗಳನ್ನು ನಿರ್ವಹಿಸುವ ಮೂಲಕ ಒಬ್ಬ ನಟಿ ಮಾಡಬಹುದಾದ ಎಲ್ಲ ವಿಧದ ಪಾತ್ರಗಳನ್ನು ಸಮರ್ಥವಾಗಿ ನಿರ್ವಹಿಸಿ ಜನಮನ್ನಣೆ ಗಳಿಸಿರುವ ಅಪರೂಪದ ಅಭಿನೇತ್ರಿ. ಚಿತ್ರ ನಿರ್ಮಾಪಕಿಯೂ ಆಗಿರುವ ರಾಧ **ಜಂಬೂಸವಾರಿ**(೧೯೮೯) ಮತ್ತು **ಹರಕೆಯ ಕುರಿ**(೧೯೯೨)ಗಳಂತಹ ಸದಭಿರುಚಿಯ ಚಿತ್ರಗಳನ್ನು ನಿರ್ಮಿಸಿ ರಾಷ್ಟ್ರಪ್ರಶಸ್ತಿಯನ್ನು ಪಡೆದಿದ್ದಾರೆ.

## ಆರಂಭಿಕ ಜೀವನ
೧೯೪೮ನೇ ಇಸವಿಯ *ಅಗಸ್ಟ್*ನಲ್ಲಿ ಬೆಂಗಳೂರಿನ ಒಂದು ರೈತ ಕುಟುಂಬದ ಗಂಗಪ್ಪ ಮತ್ತು ನಾಗಮ್ಮ ದಂಪತಿಯ ಎರಡನೆ ಮಗುವಾಗಿ ಜನಿಸಿದ ರಾಧ ಅವರ ಮೂಲ ಹೆಸರು ರಾಜಲಕ್ಷ್ಮಿ. ಚಿಕ್ಕಂದಿನಲ್ಲಿ ಓದಿನಲ್ಲಿ ಹೆಚ್ಚು ಆಸಕ್ತಿ ಹೊಂದಿರದ ರಾಧ ಶಾಲೆಗೆ ಹೋಗಿ ಬರುವಾಗ ಚಲನಚಿತ್ರಗಳ ಭಿತ್ತಿಪತ್ರಗಳನ್ನು ನೋಡುತ್ತಾ ಮೈಮರೆಯುತ್ತಿದ್ದರು. ಮನೆಯ ಸಮೀಪದಲ್ಲಿದ್ದ ಚಿತ್ರರಂಗದಲ್ಲಿದ್ದ ಒಬ್ಬ ವ್ಯಕ್ತಿಯ ಸಲಹೆಯ ಮೇರೆಗೆ **ಮದ್ರಾಸ್**ಗೆ ತೆರಳಿ **ನವಕೋಟಿ ನಾರಾಯಣ**(೧೯೬೪) ಚಿತ್ರದಲ್ಲಿನ ಚಿಕ್ಕ ಪಾತ್ರದ ಮೂಲಕ ಬೆಳ್ಳಿತೆರೆಗೆ ಪಾದಾರ್ಪಣೆ ಮಾಡಿದ ರಾಧ ತಮ್ಮ ಹೆಸರನ್ನು **ಬಿ.ವಿ.ರಾಧ(ಬೆಂಗಳೂರು ವಿಜಯ ರಾಧ)** ಎಂದು ಬದಲಾಯಿಸಿಕೊಂಡರು. 
ತನ್ನ ಮಗಳು ನಟಿಯಾಗುವುದಕ್ಕೆ ರಾಧಾರ ತಾಯಿಯವರ ವಿರೋಧವಿದ್ದರು ತಂದೆಯವರ ಪ್ರೋತ್ಸಾಹದಿಂದ ನಟಿಯಾಗಿ ಜನಮೆಚ್ಚುಗೆ ಪಡೆದರು

#### ಕಿರುತೆರೆ
ಕಿರುತೆರೆ ಕಲಾವಿದೆಯೂ ಆಗಿರುವ ಬಿ.ವಿ.ರಾಧ ಉದಯ ವಾಹಿನಿಯ **ಕುಂಕುಮ ಭಾಗ್ಯ**, ಜೀ ಕನ್ನಡ ವಾಹಿನಿಯ **ಚಿ.ಸೌ.ಸಾವಿತ್ರಿ** ಮತ್ತು **ಪುನರ್ ವಿವಾಹ**ದಂತಹ ಜನಪ್ರಿಯ ಧಾರಾವಾಹಿಗಳಲ್ಲಿ ಅಭಿನಯಿಸಿದ್ದಾರೆ.

## ವೈಯಕ್ತಿಕ ಜೀವನ
೧೯೬೭ರಲ್ಲಿ ತಯಾರಾದ ಲಗ್ನಪತ್ರಿಕೆ ಚಿತ್ರದ ಚಿತ್ರೀಕರಣದ ಸಮಯದಲ್ಲಿ ಪರಸ್ಪರ ಪ್ರೀತಿಸಿದ್ದ ಕೆ.ಎಸ್.ಎಲ್.ಸ್ವಾಮಿ ಮತ್ತು ರಾಧ ಸರಳವಾಗಿ ಮದುವೆಯಾದರು. ವೈಯಕ್ತಿಕ ಬದುಕಿನಲ್ಲಿ ಬಂದ ಎಲ್ಲ ಕಷ್ಟಗಳನ್ನು ಯಶಸ್ವಿಯಾಗಿ ಎದುರಿಸಿದ ಮಾದರಿ ದಾಂಪತ್ಯ ಇವರದ್ದಾಗಿತ್ತು. ೨೦೧೫ ಅಕ್ಟೋಬರ್ ೨೦ರಂದು ಅಗಲಿದ ತಮ್ಮ ಪತಿಯ ನೆನಪಿನೊಂದಿಗೆ ಬೆಂಗಳೂರಿನ ಹೊರಮಾವಿನಲ್ಲಿರುವ ನಿವಾಸದಲ್ಲಿ ಮಗಳು ಧನಲಕ್ಷ್ಮಿಯವರೊಂದಿಗೆ ವಿಶ್ರಾಂತ ಜೀವನ ನಡೆಸುತ್ತಿದ್ದಾರೆ
*ಪಂಢರೀಬಾಯಿ ಪ್ರಶಸ್ತಿ - ಕನ್ನಡ ಚಲನಚಿತ್ರ ಅಕಾಡೆಮಿ ಮತ್ತು ವಾರ್ತಾ ಇಲಾಖೆ(೨೦೧೭)

## ಬಿ.ವಿ.ರಾಧಾ ಅಭಿನಯದ ಚಿತ್ರಗಳು
## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು

ವರ್ಗ:ಚಲನಚಿತ್ರ ನಟಿಯರು
ವರ್ಗ:ಬೆಂಗಳೂರಿನವರು
ವರ್ಗ:೧೯೪೮ ಜನನ
ವರ್ಗ:೨೦೧೭ ನಿಧನ
ಗೋಟುವಾದ್ಯ

(center) playing the navachitravina.]]

**ಗೋಟುವಾದ್ಯ** ಇದನ್ನು ವೀಣೆಯ ಒಂದು ಪ್ರಭೇದವೆನ್ನಬಹುದು. ಇದಕ್ಕೆ *ಮಹಾನಾಟಕ ವೀಣೆ* ಎಂದೂ ಹೆಸರಿದೆ. ಇದು ಆಕಾರ ಹಾಗೂ ರಚನೆಗಳಲ್ಲಿ ವೀಣೆಯಂತಿದ್ದರೂ ಇದರಲ್ಲಿ ಮೆಟ್ಟಿಲುಗಳಿರುವುದಿಲ್ಲ. ಸ್ವರಸ್ಥಾನಗಳಲ್ಲಿ ತಂತಿಯನ್ನೊತ್ತಲು ಸಿಲಿಂಡರಿನ ಆಕಾರದ ಮರದ ಚೂರನ್ನು ಉಪಯೋಗಿಸುವುದರಿಂದ ಇದಕ್ಕೆ ಗೋಟುವಾದ್ಯ ಎಂದು ಹೆಸರು ಬಂದಿದೆ. ಇದರ ಧ್ವನಿವೀಣೆಯ ಧ್ವನಿಗಿಂತ ಗಾಢವಾದುದು. ಒಟ್ಟಿನಲ್ಲಿ ೨೧ ತಂತಿಗಳಿರುತ್ತವೆ.

## ಬಾಹ್ಯ ಸಂಪರ್ಕಗಳು
*Chitravina page  from N. Ravikiran site

ವರ್ಗ:ಸಂಗೀತ ವಾದ್ಯಗಳು
ವರ್ಗ:ಕರ್ನಾಟಕ ಸಂಗೀತ
ಮಹ್ಮೂದ್ ಅಹ್ಮದೀನೆಜಾದ್

**ಮಹ್ಮೂದ್ ಅಹ್ಮದೀನೆಜಾದ್** (ಪರ್ಷಿಯನ್: محمود احمدی نژاد ; ಜನನ ಅಕ್ಟೋಬರ್ ೨೮ ೧೯೫೬) ಇರಾನ್ ದೇಶದ ೬ನೆಯ ಮತ್ತು ಪ್ರಸ್ತಕ ರಾಷ್ಟ್ರಪತಿ. ಇವರು ೨೦೦೫ರ ಚುನಾವಣೆಯ ನಂತರ ರಾಷ್ಟ್ರಪತಿಯಾಗಿ ಆಯ್ಕೆಯಾದರು. ನಂತರ ೨೦೦೯ರಲ್ಲಿ ನಡೆದ ವಿವಾದಿತ ಚುನಾವಣೆಯಲ್ಲೂ ಸಹ ಚುನಾಯಿತರಾದರು. ರಾಷ್ಟ್ರಪತಿಯಾಗುವ ಮುನ್ನ ಇವರು ತೆಹ್ರಾನ್‍ನ ಮೇಯರ್ ಮತ್ತು ಇರಾನಿನ ಅರ್ದಾಬಿಲ್ ಪ್ರಾಂತ್ಯದ ಗವರ್ನರ್ ಜನರಲ್ ಆಗಿದ್ದರು.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* ಇರಾನಿನ ರಾಷ್ಟ್ರಪತಿಯ ಅಧಿಕೃತ ಅಂತರಜಾಲ ತಾಣ
* ರಾಷ್ಟ್ರಪತಿ ಅಹ್ಮದೀನೆಜಾದ್‍ರವರ ಬ್ಲಾಗ್ 

ವರ್ಗ:೧೯೫೬ ಜನನ
ವರ್ಗ:ರಾಷ್ಟ್ರಪತಿಗಳು
ವರ್ಗ:ಇರಾನ್
ಇಳಯರಾಜಾ

thumb
**ಇಳಯರಾಜಾ**(ಜನನ:ಜೂನ್ ೨, ೧೯೪೩) ಭಾರತೀಯ ಚಲನಚಿತ್ರ ಸಂಗೀತಲೋಕದಲ್ಲಿ ಒಂದು ದೊಡ್ಡ ಹೆಸರು. ಅವರ ಮೂಲ ಹೆಸರು ಜ್ಞಾನದೇಶಿಕನ್.  ಚಲನಚಿತ್ರ ಸಂಯೋಜಕ, ಗಾಯಕ, ಗೀತಸಾಹಿತಿಯಾಗಿ ಅವರು ಪ್ರಸಿದ್ಧರಾಗಿದ್ದಾರೆ. ಇವರು ರಾಯಲ್ ಫಿಲ್‌ಹಾರ್ಮಾನಿಕ್ ಆರ್ಕೆಸ್ಟ್ರಾಗಾಗಿ ಒಂದು ಸ್ವರಮೇಳವನ್ನು ಸಂಯೋಜಿಸಿದ ಭಾರತದ ಮೊದಲ ಸಂಗೀತಗಾರರು. ಅವರು ಲಂಡನ್‌ನ ಟ್ರಿನಿಟಿ ಕಾಲೇಜ್ ಆಫ್ ಮ್ಯೂಸಿಕ್‌ನ ಸ್ವರ್ಣ ಪದಕ ವಿಜೇತರು. ಶ್ರೀಯುತರು ತಮಿಳು, ಕನ್ನಡ, ಮಲಯಾಳಂ, ತೆಲುಗು, ಹಿಂದಿ ಮತ್ತು ಮರಾಠಿ ಚಿತ್ರರಂಗಗಳಲ್ಲಿ ಸಂಗೀತ ಸಂಯೋಜನೆ, ಗಾಯನ ಮತ್ತು ಗೀತರಚನೆ ಮಾಡಿದ್ದಾರೆ.

## ಜೀವನ
ಚಿತ್ರಸಂಗೀತ ಲೋಕದ ಮಹಾನ್ ಸಾಧಕರಾದ ಇಳಯರಾಜಾ ಅವರು ಜೂನ್ ೨, ೧೯೪೩ರ ವರ್ಷದಲ್ಲಿ ದಲಿತ ಕುಟುಂಬವೊಂದರಲ್ಲಿ ಹುಟ್ಟಿದರು. ಪ್ರಾರಂಭದ ದಿನಗಳಲ್ಲಿ ಕನ್ನಡ ಚಿತ್ರರಂಗದ ಸಂಗೀತ ನಿರ್ದೇಶಕರಾದ ಜಿ.ಕೆ. ವೆಂಕಟೇಶ್ ಅವರ ಶಿಷ್ಯರಾಗಿ ಬೆಳೆದ ಇಳಯರಾಜಾ, ಇಂದು ಚಲನಚಿತ್ರರಂಗದ ಮೇರು ಪರ್ವತವೇ ಆಗಿದ್ದಾರೆ.

## ಸಂಗೀತ ಲೋಕದ ರಾಜ
ಇಳಯರಾಜಾ ಈ ಇಳೆಯ ಸಂಗೀತ ಲೋಕದ ರಾಜರೆಂದೇ ಖ್ಯಾತಿ ಗಳಿಸಿದ್ದಾರೆ.. ಅವರ ಪ್ರಸಿದ್ಧ ಚಿತ್ರಗಳನ್ನು ಹೇಳುತ್ತಾ ಹೋದರೂ ಕೂಡಾ ಹಲವು ಪುಟಗಳು ಬೇಕಾದೀತು. ಅವರಿಗೆ ರಾಷ್ಟ್ರ ಪ್ರಶಸ್ತಿ ತಂದ 'ಸಾಗರ ಸಂಗಮಂ' (ತೆಲುಗು), 'ಸಿಂಧು ಭೈರವಿ' (ತಮಿಳು), 'ರುದ್ರವೀಣ'(ತೆಲುಗು), 'ಪಜಾಸ್ಸಿ ರಾಜ'(ಮಲಯಾಳಂ) ಚಿತ್ರಗಳ ಆಚೆಗೆ ಕೂಡಾ ಅವರು ಸಂಗೀತ ಸಂಯೋಜಿಸಿರುವ ಸುಮಾರು ಸಾವಿರ ಚಿತ್ರಗಳು ಹತ್ತು ಸಾವಿರಕ್ಕೂ ಹೆಚ್ಚು ಗೀತೆಗಳಲ್ಲಿ ಸಂಗೀತ ಲೋಕದ ಮುತ್ತುರತ್ನಗಳು ವಿಶಿಷ್ಟವಾಗಿ ಅರಳಿವೆ. ಗೀತ ರಚನೆಕಾರರಾಗಿ ಮತ್ತು ಗಾಯಕರಾಗಿ ಕೂಡಾ ಅವರು ಅಪ್ರತಿಮರು. 
## ಕನ್ನಡದಲ್ಲಿ
ಕನ್ನಡದಲ್ಲಿ ಭರ್ಜರಿ ಬೇಟೆ, ನನ್ನ ನೀ ಗೆಲ್ಲಲಾರೆ, ಗೀತಾ, ಜನ್ಮಜನ್ಮದ ಅನುಬಂಧ, ನಮ್ಮೂರ ಮಂದಾರ ಹೂವೇ, ಪಲ್ಲವಿ ಅನುಪಲ್ಲವಿ ಚಿತ್ರಗಳಲ್ಲಿ ಮೂಡಿರುವ ಅವರ ಸಂಗೀತ ಶ್ರೇಷ್ಠಮಟ್ಟದ್ದು. ಕನ್ನಡದಲ್ಲಿ ಸುಮಾರು ೨೩ಕ್ಕೂ ಹೆಚ್ಚಿನ ಚಿತ್ರಗಳಿಗೆ ಸಂಗೀತ ನಿರ್ದೇಶನ ನೀಡಿದ್ದಾರೆ.

## ಹಿಂದಿಯಲ್ಲಿ
ಹಿಂದಿಯಲ್ಲಿ ಇತ್ತೀಚಿನ ವರ್ಷಗಳಲ್ಲಿ ಬಂದ 'ಚೀನೀ ಕಂ', 'ಪಾ' ವರೆಗಿನ ಹಲವು ಚಿತ್ರಗಳಲ್ಲಿ ಕೂಡಾ ಅವರ ಗಾನ ಗಂಗೆ ಹರಿದಿದೆ. 
## ಪ್ರಶಸ್ತಿ ಗೌರವಗಳು
ಇಳಯರಾಜಾ ಅವರಿಗೆ ರಾಷ್ಟ್ರೀಯ ಮಟ್ಟದ ಚಲನಚಿತ್ರ ಪ್ರಶಸ್ತಿಗಳೇ ಅಲ್ಲದೆ, ಸಂಗೀತ ನಾಟಕ ಅಕಾಡೆಮಿಯ ಪುರಸ್ಕಾರ ಸಹಾ ಸಂದಿದೆ.

ವರ್ಗ:ಭಾರತದ ಸಂಗೀತ ನಿರ್ದೇಶಕರು
ವರ್ಗ:ಕನ್ನಡ ಚಿತ್ರ ಸಂಗೀತ
ವರ್ಗ:ತಮಿಳು ಚಿತ್ರರಂಗ
ವರ್ಗ:ಸಂಗೀತ ನಿರ್ದೇಶಕರು
ಯುಇಎಫ್ಎ

**ಐರೋಪ್ಯ ಫುಟ್‌ಬಾಲ್ ಸಂಘಗಳ ಒಕ್ಕೂಟ**ವು (**ಯುಇಎಫ್ಎ**) (ಫ್ರೆಂಚ್ ಭಾಷೆ: *ಯೂನಿಯನ್ ಡೆಸ್ ಅಸೋಸಿಯೇಶನ್ಸ್ ಯೂರೋಪಿಯೆನ್ ಡೆ ಫುಟ್‌ಬಾಲ್*) ಯೂರಪ್‌ನ ಫುಟ್‌ಬಾಲ್ ಆಟದ ಆಡಳಿತಾತ್ಮಕ ಮತ್ತು ನಿಯಂತ್ರಣ ಸಂಸ್ಥೆ. ಅದನ್ನು ಬಹುತೇಕ ಸದಾ ಅದರ ಸಂಕ್ಷಿಪ್ತರೂಪವಾದ **ಯುಏಫ** ಎಂದೇ ನಿರ್ದೇಶಿಸಲಾಗುತ್ತದೆ.

ವರ್ಗ:ಯೂರೋಪಿನಲ್ಲಿ ಫುಟ್‌ಬಾಲ್
ವರ್ಗ:ಫುಟ್‌ಬಾಲ್
ಭಾಷಾ ಕುಟುಂಬಗಳ ಪಟ್ಟಿ

## ಪ್ರಮುಖ ಭಾಷಾ ಕುಟುಂಬಗಳು
### ಸ್ಥಳೀಯ ಭಾಷೆಗಳನ್ನು ಮಾತನಾಡುವವರ ಸಂಖ್ಯೆಯ ಅನುಸಾರವಾಗಿ
ಇದು, ಸ್ಥಳೀಯ ಭಾಷೆಗಳನ್ನು ಮಾತನಾಡುವವರ ಸಂಖ್ಯೆಯ ಅನುಸಾರವಾಗಿ, ಜನಾಂಗಗಳ ಉಗಮ ಸಂಬಂಧಿ ಘಟಕಗಳಾಗಿ, ಅವುಗಳ ಮುಖ್ಯ ಭೌಗೋಳಿಕ ಪ್ರದೇಶಗಳೊಂದಿಗೆ ಪಟ್ಟಿ ಮಾಡಲಾದ, ವ್ಯಾಪಕ ಮಾನ್ಯತೆಯುಳ್ಳ ಪ್ರಮುಖವಾದ ಹತ್ತು ಕುಟುಂಬಗಳ ಒಂದು ಪಟ್ಟಿ.

#ಇಂಡೋ-ಯುರೋಪಿಯನ್ ಭಾಷೆಗಳು (ಯೂರೋಪ್, ದಕ್ಷಿಣಪಶ್ಚಿಮದಿಂದ ದಕ್ಷಿಣ ಏಷ್ಯಾ, ಅಮೇರಿಕ, ಓಷ್ಯಾನಿಯಾ)
#ಚೀನಿ-ಟಿಬೆಟನ್ ಭಾಷೆಗಳು (ಪೂರ್ವ ಏಷ್ಯಾ)
#ನೈಜರ್-ಕಾಂಗೊ ಭಾಷೆಗಳು (ಸಹಾರಾದ ಕೆಳಗಿನ ಆಫ್ರಿಕಾ)
#ಆಫ್ರೋ-ಏಷ್ಯಾಟಿಕ್ ಭಾಷೆಗಳು (ಉತ್ತರ ಆಫ್ರಿಕಾದಿಂದ ಉತ್ತರಪೂರ್ವ ಆಫ್ರಿಕಾ, ದಕ್ಷಿಣಪಶ್ಚಿಮ ಏಷ್ಯಾ)
#ಆಸ್ಟ್ರೋನೇಸ್ಯದ ಭಾಷೆಗಳು (ಓಷ್ಯಾನಿಯಾ, ಮ್ಯಾಡಗ್ಯಾಸ್ಕರ್, ಮಲೇ ದ್ವೀಪ ಸಮೂಹ)
#ದ್ರಾವಿಡ ಭಾಷೆಗಳು (ದಕ್ಷಿಣ ಏಷ್ಯಾ)
#ಆಲ್ಟಾಯಿಕ್ ಭಾಷೆಗಳು (ಮಧ್ಯ ಏಷ್ಯಾ, ಉತ್ತರ ಏಷ್ಯಾ, ಅನಟೋಲಿಯ, ಸಾಯ್ಬೀರಿಯಾ)
#ಆಸ್ಟ್ರೋ-ಏಷ್ಯಾಟಿಕ್ ಭಾಷೆಗಳು (ದಕ್ಷಿಣ ಏಷ್ಯಾದ ಭೂಪ್ರದೇಶ)
#ತಾಯ್-ಕಡಾಯ್ ಭಾಷೆಗಳು (ದಕ್ಷಿಣಪೂರ್ವ ಏಷ್ಯಾ)
#ಜಪಾನಿಕ್ ಭಾಷೆಗಳು (ಜಪಾನ್)
 
ಐತಿಹಾಸಿಕವಾಗಿ ವ್ಯಾಪಕ ಭೌಗೋಳಿಕ ಹರಡುವಿಕೆಗಳನ್ನುಳ್ಳ ಆದರೆ ತುಲನಾತ್ಮಕವಾಗಿ ಕಡಿಮೆ ಸಮಕಾಲೀನ ಭಾಷಾ ಬಳಕೆದಾರರನ್ನುಳ್ಳ ಸಂಬಂಧಿತ ಭಾಷೆಗಳ ವರ್ಗಗಳು, ಎಸ್ಕಿಮೋ-ಅಲ್ಯೂಟ್, ನಾ-ದೆನೆ, ಆಲ್ಗಿಕ್, ಕೆಚ್ವನ್ ಮತ್ತು ನೈಲೋ-ಸಹಾರನ್‌ಗಳನ್ನು ಒಳಗೊಂಡಿವೆ.

### ವಿವಿಧತೆಯ ಅನುಸಾರವಾಗಿ
ವರ್ಗ:ಭಾಷಾ ಕುಟುಂಬಗಳು
ಕೊಳಲು

thumb|200px|right|ಎಂಟು ರಂಧ್ರವಿರುವ ಬಿದಿರಿನಿಂದ ಮಾಡಲ್ಪಟ್ಟ ಕೊಳಲು
**ಕೊಳಲು**ಪುರಾತನಕಾಲದಿಂದಲೂ ಪ್ರಸಿದ್ಧವಾಗಿರುವ ಮೂರು ವಾದ್ಯಗಳಲ್ಲಿ ಕೊಳಲು ಕೂಡಾ ಒಂದು.ವೀಣೆ ಹಾಗೂ ಮೃದಂಗ ಉಳಿದೆರಡು ವಾದ್ಯಗಳು.ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ ಪದ್ಧತಿಯಲ್ಲಿ ಬಾನ್ಸುರಿ ಎಂಬ ಪ್ರಭೇದ ಬಳಕೆಯಲ್ಲಿದೆ.ಇದರ ಶ್ರುತಿ ಯು ಮನುಷ್ಯನ ಕಂಠದ ಶ್ರುತಿಗೆ ಸಮೀಪವಾಗಿದೆ.ಇದರಿಂದಾಗಿ ಗಮಕ ಮತ್ತು ಜಂಟಿಸ್ವರ ಗಳನ್ನು ನುಡಿಸಲು ಅನುಕೂಲವಾಗಿದೆ. ಇದರ ತಯಾರಿಕೆಯನ್ನು ಹಲವಾರು ವಸ್ತುಗಳಿಂದ ಮಾಡಿದರೂ ಬಿದಿರಿನಿಂದ ಮಾಡಿದ ವಾದ್ಯವು ಶ್ರೇಷ್ಟವಾದುದು.
thumb|ಕೊಳಲು

ವರ್ಗ:ಕರ್ನಾಟಕ ಸಂಗೀತ
ಫ್ರೆಡೆರಿಕ್ ಮಿಸ್ತ್ರಾಲ್

**ಫ್ರೆಡರಿಕ್ ಮಿಸ್ತ್ರಾಲ್** (೧೮೩೦ - ೧೯೧೪) ಒಬ್ಬ ಫ್ರೆಂಚ್ ಲೇಖಕರಾಗಿದ್ದರು.

## ನಾಲ್ಕನೆಯ ನೋಬೆಲ್ ಪ್ರಶಸ್ತಿವಿಜೇತ ಫ್ರೆಡರಿಕ್ ಮಿಸ್ತ್ರಾಲ್ ರವರು ಹೋಸೆ ಎಚೆಗಾರೈ ರ ಜೊತೆಗೆ ಹಂಚಿಕೊಂಡರು 
ಫ್ರೆಡರಿಕ್ ಮಿಸ್ತ್ರಾಲ್ ರು, ಪ್ರೊವೆನ್ಸಾಲ್ ಅಥವಾ ಓಕ್ಸಿಟನ್ ( Occitan/Provencial ) ಭಾಷೆಯಲ್ಲಿಯೇ ತಮ್ಮ ಭಾವಗೀತೆಗಳನ್ನು ಮತ್ತು ಮಹಾಕಾವ್ಯಗಳನ್ನು ಬರೆದರು. ಪ್ರೊವೆನ್ಸಾಲ್ ಭಾಷೆಗೊಂದು ನಿಘಂಟನ್ನು ರಚಿಸುವ ಉದ್ದೇಶ್ಯವಿತ್ತು. ಅದಕ್ಕಾಗಿ ಫ್ರೆಡರಿಕ್ ಮಿಸ್ತ್ರಾಲ್ ರವರು, 'ಫೆಲಿಬ್ರಿಜ್ ,' ಎಂಬ ಸಾಹಿತ್ಯಸಂಘವನ್ನು ಸ್ಥಾಪಿಸಿ ಬೃಹತ್ ನಿಘಂಟನ್ನು ಪ್ರಕಟಿಸಿದ್ದು ಅವರ ಸಾಧನೆಗಳಲ್ಲೊಂದು. ಫ್ರೆಡರಿಕ್ ಮಿಸ್ತ್ರಾಲ್ ರಿಂದ ಪ್ರಭಾವಿತರಾಗಿ ಚಿಲಿದೇಶದ ಕವಯಿತ್ರಿ, ಲ್ಯೂಸಿಯ ಅಲ್ಕಾಯಾಗಾ, ' ಗಾಬ್ರಿಯೆಲಾ ಮಿಸ್ತ್ರಾಲ್ ' ಎಂದು ಹೆಸರಿಟ್ಟುಕೊಂಡಿದ್ದಲ್ಲದೆ ನೋಬೆಲ್ ಪಾರಿತೋಷಕವನ್ನೂ ಗೆದ್ದಳು. ಫ್ರೆಡರಿಕ್ ಮಿಸ್ತ್ರಾಲ್ ರವರು ತಮ್ಮ ನೋಬೆಲ್ ಪ್ರಶಸ್ತಿಯ ಧನವನ್ನೆಲ್ಲಾ ಪ್ರೊವೆನ್ಸಾಲ್ ಸಂಸ್ಕೃತಿಯ ರಕ್ಷಣೆಗಾಗಿ ತಾವು ಸ್ಥಾಪಿಸಿದ್ದ ವಸ್ತುಸಂಗ್ರಹಲಾಯಕ್ಕೆ ಕೊಟ್ಟುಬಿಟ್ಟರು. ಭಾಷಾಪ್ರೇಮದ ಗೀಳು ಅವರ ತಂದೆ-ತಾಯಿಯರಿಂದ ಬಂದದ್ದು. ತಂದೆ ದೊಡ್ಡ ಹಿಡುವಳಿಗಾರ. ಅವರ ಭಾಷಾ ಶೈಲಿ ಕೆಳವರ್ಗದ ಪ್ರಾದೇಶಿಕ ಪ್ರೊವೆನ್ಸಾಲ್ ಜನರ ಆಡುಭಾಷೆಗೆ ಹೋಲಿಸಬಹುದಾಗಿತ್ತು. ಬಾಲಕನಾಗಿದ್ದ ಫ್ರೆಡರಿಕ್ ಮಿಸ್ತ್ರಾಲ್, ತಮ್ಮ ತಂದೆ-ತಾಯಿಯರು, ಫ್ರೆಂಚ್ ಭಾಷೆಯನ್ನು ಮಾತಾಡುವವರ ಬಗೆಗೆ ತೋರಿಸುತ್ತಿದ್ದ ವಿನಯ, ಹಾಗೂ ಗರವಗಳು ಸರಿಬೀಳುತ್ತಿರಲಿಲ್ಲ. ಮುಂದೆ ಫ್ರೆಡರಿಕ್ ಮಿಸ್ತ್ರಾಲ್ ಅವರು ರುಮಾನಿಲ್ ಎಂಬ ಒಬ್ಬ ಪ್ರಾಧ್ಯಾಪಕರಜೊತೆಗೂಡಿ, ತಮ್ಮ ಭಾಷೆಯ ದ್ವಿತೀಯದರ್ಜೆಯ ಸ್ಥಾನಮಾನವನ್ನು ತೊಡೆದು ಹಾಕಲು ಪ್ರಯತ್ನಿಸಿದರು. ಪತ್ರಿಕೆಯೊಂದನ್ನು ನಡೆಸಿದ್ದಲ್ಲದೆ, ತಮ್ಮ ಕಾವ್ಯರಚನೆಯನ್ನೆಲ್ಲಾ ಪ್ರೊವೆನ್ಸಾಲ್ ಭಾಷೆಯಲ್ಲೇ ಮಾಡುತ್ತಿದ್ದರು.

## ವಿದ್ಯಾಭ್ಯಾಸದ ತರುವಾಯ ತಮ್ಮ ತಂದೆಯವರ ಜಮೀನಿನ ಸಾಗುವಳಿ ಕಾರ್ಯದಲ್ಲಿ ನಿರತರಾದರು 
ವಿದ್ಯಾಭ್ಯಾಸದ ಬಳಿಕ, ಫ್ರೆಡರಿಕ್ ಮಿಸ್ತ್ರಾಲ್ ಬೇರೆ ಉದ್ಯೋಗಕ್ಕೆ ಸೇರದೆ,ತಮ್ಮ ತಂದೆಯವರ ಜಮೀನಿನ ಸಾಗುವಳಿಯನ್ನು ನೋಡಿಕೊಳ್ಳುತ್ತಾ ಜೊತೆಜೊತೆಗೆ ಪ್ರೊವಿನ್ಸಾಲ್ ಸಂಸ್ಕೃತಿ ರಕ್ಷಣೆಗೆ ದುಡಿದರು. ಫ್ರೆಡರಿಕ್ ಮಿಸ್ತ್ರಾಲ್ ಅವರು ಕವಿಯೆಂದು ಜನರಿಗೆ ಮನದಟ್ಟಾಗಿದ್ದು, ರುಮಾನಿಲ್ ರೇ ಸಂಪಾದಿಸಿ ಹೊರತಂದ ಪ್ರೊವೆನ್ಸಾಲ್ ಕವಿಗಳ ಕವನ ಸಂಗ್ರಹದ ಪ್ರಕಟನೆಯಿಂದ. ಮುಂದೆ ಅವರು ಸ್ಥಾಪಿಸಿದ ಫೆಲಿಬ್ರಿಜ್ ಸಂಸ್ಥೆಯಲ್ಲಿದ್ದ ಬಹುಪಾಲು ಲೇಖಕರು, ಕವನ ಸಂಕಲದಲ್ಲಿದ್ದವರೇ. ಫ್ರೆಡರಿಕ್ ಮಿಸ್ತ್ರಾಲ್ ರ ಸತತ ೨ ದಶಕಗಳ ಪರಿಶ್ರಮದಿಂದ, ಪ್ರೊವೆಸಾಲ್ ಭಾಷೆಯ ಬೃಹದ್ ಶಬ್ದ, ಕತೆ, ನುಡಿಗಟ್ಟುಗಳ ಉದ್ಗ್ರಂಥ ಹೊರಬಂತು. ಫ್ರೆಡರಿಕ್ ಮಿಸ್ತ್ರಾಲ್ ರವರು ಬರೆದ ಬೇರೆ ಸ್ವಂತ ಕಾವ್ಯ-ಕೃತಿಗಳು ಹೀಗಿವೆ.

* (೧೮೫೯) 'ಮೀರಿಯೋ'
* (೧೮೭೦) 'ಕ್ಯಾಲೆಂಡೌ'
* (೧೮೮೪) 'ನೆರ್ಟೋ'
* (೧೮೯೭) 'ಲು ಪೊಯಿಮೋ ದು ರೋನ್'
* 'ಲ ರೀನೋ ಜಾನೋ' ನಾಟಕ.

ಇಂತಹ ಆದರ್ಶ ವ್ಯಕ್ತಿ ಭಾಷಾಪ್ರೇಮಿ ಫ್ರೆಡರಿಕ್ ಮಿಸ್ತ್ರಾಲ್ ರಿಗೆ ೧೯೦೪ರಲ್ಲಿ ಅವರ ಸಾರ್ಥ ಸಾಹಿತ್ಯ ಸೇವೆಯನ್ನು ಗುರುತಿಸಿ ನೋಬೆಲ್ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಯಿತು.

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸಾಹಿತಿಗಳು
ಜಾನಪದ ಸಂಗೀತ

thumb|260px|right|ಜನಪದ ಸಂಗೀತ ತಂಡ
'**ಜನಪದ ಸಂಗೀತ**'ಪ್ರಾಚೀನ ಕಾಲದಿಂದಲೂ ಜನರ ಬಾಯಿಂದ ಬಾಯಿಗೆ ಹರಿದು ಬಂದ ಸಂಗೀತ ಪ್ರಕಾರಕ್ಕೆ ಜಾನಪದ ಸಂಗೀತವೆನ್ನಬಹುದು. ಇದು ಪ್ರಪಂಚದ ಎಲ್ಲಾ ದೇಶಗಳಲ್ಲೂ ಕಂಡುಬರುತ್ತದೆ.ಜನಾಂಗಗಳ ಸಂಸ್ಕೃತಿಗಳನ್ನರಿಯಲು ಬಹಳ ಉಪಯುಕ್ತವಾಗಿದೆ.ಜಾನಪದ ಗೀತಗಳು ಸಾಹಿತ್ಯದ ಒಂದು ರೂಪ. ಇದರ ಮುಖ್ಯ ಉದ್ದೇಶ ಮನರಂಜನೆಯಾದರೂ ಹಲವು ವಿಧದ ತತ್ವಗಳನ್ನು ಭೋಧಿಸುವುದೂ ಇದೆ.

ವರ್ಗ:ಸಂಗೀತ
ವರ್ಗ:ಜಾನಪದ
ಜಿವೊಸುಯೆ ಕಾರ್ಡುಚ್ಚಿ

**ಜಿವೊಸುಯೆ ಕಾರ್ಡುಚ್ಚಿ**,(ಜುಲೈ ೨೭, ೧೮೩೫ – ಫೆಬ್ರುವರಿ ೧೬, ೧೯೦೭) *ಎನೋಟ್ರಿಯೋ ರೊಮಾನೋ* ಎಂಬ ಕಾವ್ಯನಾಮದಲ್ಲಿ ಬರೆಯುತ್ತಿದ್ದ ಇಟಾಲಿಯನ್ ಕವಿ. ಅವರನ್ನು *ಇಟಲಿಯ ಶ್ರೇಷ್ಠ ಕವಿ* ಹಾಗೂ *ಅನಧಿಕೃತ ರಾಷ್ಟ್ರಕವಿ* ಯೆಂದು ಗುರುತಿಸಲಾಗುತ್ತದೆ. ಜಿವೊಸುಯೆ ಕಾರ್ಡುಚ್ಚಿರವರನ್ನು ಇಟಲಿಯ ಮೊಟ್ಟಮೊದಲ ನೊಬೆಲ್ ಪ್ರಶಸ್ತಿ ವಿಜೇತನೆಂಬ ಹೆಗ್ಗಳಿಕೆ ಕೂಡಾ ಉಂಟು. ಜಿವೊಸುಯೆ ಕಾರ್ಡುಚ್ಚಿ ಇಟಲಿಯ ಪೀಸಾದ ಸಮೀಪದ ಹಳ್ಳಿಯೊಂದರಲ್ಲಿ ಜನಿಸಿದರು. ಪೀಸಾ ವಿಶ್ವವಿದ್ಯಾಲಯದಲ್ಲಿ ತತ್ವಶಾಸ್ತ್ರವನ್ನು ಅಭ್ಯಾಸಮಾಡಿ ಕೆಲವು ಹೈಸ್ಕೂಲುಗಳಲ್ಲಿ ಶಿಕ್ಷಕರಾಗಿ ಕೆಲಸ ನಿರ್ವಹಿಸಿ, ನಂತರ ಪಿ.ಎಚ್.ಡಿ. ಗಳಿಸಿದರು. ಜಿವೊಸುಯೆ ಕಾರ್ಡುಚ್ಚಿ *ಬೊಲೋನಾ ವಿಶ್ವವಿದ್ಯಾಲಯದ* ಇಟಾಲಿಯನ್ ಸಾಹಿತ್ಯ ಪೀಠದ ಮುಖ್ಯಸ್ಥರಾಗಿ ನೇಮಕಗೊಂಡು ೧೯೦೪ರ ವರೆವಿಗೂ ದುಡಿದರು.
## ಜಿವೊಸುಯೆ ಕಾರ್ಡುಚ್ಚಿ ಗಣ್ಯಸಾಹಿತಿ, ಹಾಗೂ ಚಿಂತಕರು
ಜಿವೊಸುಯೆ ಕಾರ್ಡುಚ್ಚಿ ಇಟಾಲಿಯನ್‍ ಕಾವ್ಯಪರಂಪರೆಗಳನ್ನು ಆಳವಾಗಿ ಅಭ್ಯಾಸಮಾಡಿದರು. ತಮ್ಮ ೨೨ ನೆಯ ವಯಸ್ಸಿನಲ್ಲಿ ನಿಯಮಿತವಾಗಿ ಕವನಸಂಗ್ರಹಗಳನ್ನು ರಚಿಸಿ ಪ್ರಕಟಿಸುತ್ತಿದ್ದರು. ೧೮೬೫ ರಲ್ಲಿ ಅವರು ಪ್ರಟಿಸಿದ *ಇನೋ ಎ ಸಟಾನಾ* (ಸೈತಾನ ಸೂಕ್ತ) ತನ್ನ ಆಧುನಿಕ ಕ್ರಾಂತಿಕಾರಕ ದೃಷ್ಟಿಕೋನದಿಂದ ಎಲ್ಲರ ಗಮನ ಸೆಳೆಯಿತು. ಅವರ 'ಕವನ-ಸಂಕಲನ' ರಾಜಕಾರಣಿಗಳನ್ನು ತೀವ್ರವಾಗಿ ವಿಡಂಬಿಸಿತು. ತಮ್ಮ ಕಾವ್ಯಕೃತಿಗಳ ಹೊರತಾಗಿಯೂ ಜಿವೊಸುಯೆ ಕಾರ್ಡುಚ್ಚಿ ರವರ ಕೊಡುಗೆ ಬಹಳ ಮಹತ್ವದ್ದಾಗಿತ್ತು. ಜಿವೊಸುಯೆ ಕಾರ್ಡುಚ್ಚಿ ಇಟಾಲಿಯನ್ ಸಾಹಿತ್ಯದ ಇತಿಹಾಸವನ್ನು ತಮ್ಮ ಆಳವಾದ ಅಭ್ಯಾಸದಿಂದ ಪ್ರಸಿದ್ಧಿಪಡಿಸಿದರು. ಜಸ್ವೇ ಕರ್ ಡೂಚಿ, ಅದ್ಭುತ ಭಾಷಣಕಾರಾಗಿದ್ದರು. ಸೆನೆಟ್ ಸದಸ್ಯರಾಗಿ ಆಯ್ಕೆಗೊಂಡು, ಇಟಾಲಿಯನ್ ರಾಜಕೀಯರಂಗದಲ್ಲೂ ಪ್ರವೇಶಿ, ಪ್ರಮುಖವ್ಯಕ್ತಿಯಾಗಿದ್ದರು. ಜಿವೊಸುಯೆ ಕಾರ್ಡುಚ್ಚಿ ಸ್ವಲ್ಪಕಾಲ ವಿಶ್ವವಿದ್ಯಾಲಯದಿಂದ ಅಮಾನತುಗೊಂಡಿದ್ದರು. ನೋಬೆಲ್ ಪ್ರಶಸ್ತಿಪಡೆಯುವ ಮೊದಲೇ, ಜಿವೊಸುಯೆ ಕಾರ್ಡುಚ್ಚಿರವರು ಗಣ್ಯ ಸಾಹಿತಿಯಾಗಿದ್ದರು.

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:೧೮೩೫ ಜನನ
ವರ್ಗ:೧೯೦೭ ನಿಧನ
ವರ್ಗ:ಇಟಲಿ
ವರ್ಗ:ಕವಿಗಳು
ರುಡಾಲ್ಫ್ ಕ್ರಿಸ್ಟಾಫ್ ಯೂಕೆನ್

**ರುಡಾಲ್ಫ್ ಕ್ರಿಸ್ಟಾಫ್ ಯೂಕೆನ್** (೧೮೪೬-೧೯೨೬) ಜರ್ಮನಿಯಲ್ಲಿ ತತ್ವಶಾಸ್ತ್ರಜ್ಞರಾಗಿದ್ದ, ೧೯೦೯ರ ಸಾಹಿತ್ಯದಲ್ಲಿ ನೋಬೆಲ್ ಪ್ರಶಸ್ತಿ ವಿಜೇತರು. ಮೊದಮೊದಲು 'ನೋಬೆಲ್ ಪಾರಿತೋಷಕ ನಿರ್ಧಾರಣ ಸಮಿತಿ' ಗೆ ಪ್ರಶಸ್ತಿ ನಿರ್ಧಾರಕ್ಕೆ ಸ್ಪಷ್ಟವಾದ ಮಾರ್ಗದರ್ಶೀ ಸೂತ್ರಗಳ ಅಭಾವದಿಂದ, ಈ ತರಹದ ತೀರ್ಮಾನಗಳನ್ನು ತೆಗೆದುಕೊಳ್ಳಬೇಕಾಯಿತು.
## ಜನನ
ರುಡಾಲ್ಫ್ ಕ್ರಿಸ್ಟಾಫ್ ಯೂಕೆನ್  ಔರಿಚ್ ನಲ್ಲಿ ಜನಿಸಿದರು. 'ಗಾಟಿಂಗೆನ್' ಹಾಗೂ 'ಬರ್ಲಿನ್ ವಿಶ್ವವಿದ್ಯಾಲಯ,' ಗಳಲ್ಲಿ ತತ್ವಶಾಸ್ತ್ರದ ಅಧ್ಯಯನವನ್ನು ಮುಗಿಸಿ,  ಕೆಲಕಾಲ ಶಾಲಾಶಿಕ್ಷಕರಾಗಿ ದುಡಿದರು. ಮುಂದೆ ಸ್ವಿಟ್ಝರ್ ಲೆಂಡ್ ನ 'ಬಾಸೆಲ್ ವಿಶ್ವವಿದ್ಯಾಲಯ' ದಲ್ಲಿ ತತ್ವಶಾಸ್ತ್ರದ ಅಧ್ಯಾಪಕರಾಗಿ ನೇಮಿತಿಯಾದರು. ಅವರ ಲೇಖನಿಯಿಂದ 'ತತ್ವಶಾಸ್ತ್ರ' ದ ಹಲವಾರು ಉದ್ಗ್ರಂಥಗಳು ಹೊರಬಂದಿವೆ. ಅವುಗಳ ವಿವರಗಳು ಹೀಗಿವೆ.

* ' The Problem of Human Life, as vivid by the Great Thinkers ' (1890)
* ' The Struggle for a Spiritual Content of Life (1896)
* ' The Meaning and Value of Life (1908)

ಆಗಿನ ಕಾಲದಲ್ಲೇ ರುಡಾಲ್ಫ್ ಕ್ರಿಸ್ಟಾಫ್ ಯೂಕೆನ್, ಇಂಗ್ಲೆಂಡ್ ಮತ್ತು ಅಮೆರಿಕಾದೇಶಗಳಲ್ಲಿ ತಮ್ಮ ವ್ಯಾಖ್ಯಾನಗಳನ್ನು ನೀಡಿದ್ದರು.
## ರುಡಾಲ್ಫ್ ಕ್ರಿಸ್ಟಾಫ್ ಯೂಕೆನ್ ರವರ ತಾತ್ವಿಕ ನಿಲವು, ಚಿಂತನೆ ಹೀಗಿದೆ
ಪ್ರಕೃತಿ ಹಾಗೂ ಚೈತನ್ಯದ ನಡುವಿನ ಮನುಷ್ಯನ ಅಸ್ತಿತ್ವದಲ್ಲಿದೆ. ಅವನಿಗೊಂದು 'ಆತ್ಮ' ವಿರುವುದೇ ಅದಕ್ಕೆ ಪುರಾವೆ. ಮನುಷ್ಯರು ಶುದ್ಧ ಚೈತನ್ಯ ಸ್ವರೂಪಿಗಳಾಗಲು ಪ್ರಯತ್ನಿಸಬೇಕು. ಪ್ರಾಕೃತಿಕವಾದ ಲಕ್ಷಣಗಳನ್ನು ಮೀರಲು ಪ್ರಯತ್ನಿಸುವುದೇ ಜೀವಾತ್ಮನ ಗುರಿ. ಇಷ್ಟೆಲ್ಲಾ ತತ್ವಶಾಸ್ತ್ರದ ವಿಶೇಷ ಅಧ್ಯಯನಶೀಲರಾಗಿದ್ದ, 'ರುಡಾಲ್ಫ್ ಕ್ರಿಸ್ಟಾಫ್ ಯೂಕೆನ್'ರಿಗೆ ' ಸಾಹಿತ್ಯಕ್ಕಾಗಿ ನೋಬೆಲ್ ಪ್ರಶಸ್ತಿ' ಸಿಕ್ಕಿರುವುದು, ಆಶ್ಚರ್ಯಕರವಾಗಿದೆ.

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ತತ್ವಶಾಸ್ತ್ರಜ್ಞರು
ವರ್ಗ:ಜರ್ಮನಿ
ಶ್ವೇತ ಕುಬ್ಜ

[thumb|right|Image of [Sirius|Sirius A and Sirius B taken by the Hubble Space Telescope. Sirius B, which is a white dwarf, can be seen as a faint dot to the lower left of the much brighter Sirius A.]]

'**ಶ್ವೇತ ಕುಬ್ಜ**' {white dwarf) ವು  - ಅಲ್ಪ ಗಾತ್ರದ ಅಧಿಕ ಉಷ್ಣತೆಯ ಮರಣೋನ್ಮುಖ ತಾರೆ (ವೈಟ್ ಡ್ವಾರ್ಫ್),   ಋಣವಿದ್ಯುದಾಂಶ (ಇಲೆಕ್ಟ್ರಾನ್) ಶಿಥಿಲವಾದ ದ್ರವ್ಯ (matter) ದಿಂದ ಮಾಡಲ್ಪಟ್ಟ ನಕ್ಷತ್ರ. ಇದರ ದ್ರವ್ಯರಾಶಿಯನ್ನು ಸೂರ್ಯನಿಗೆ ಹೋಲಿಸಬಹುದಾದರೆ ಗಾತ್ರವನ್ನು ಭೂಮಿ ಗೆ ಹೋಲಿಸಬಹುದಾಗಿದೆ.ಇದರಿಂದ ಹೊರಹೊಮ್ಮುವ ಕ್ಷೀಣ ಬೆಳಕು ಶೇಖರಿಸಲ್ಪಟ್ಟ ಶಾಖ ದಿಂದಾಗಿದೆ.ಶ್ವೇತ ಕುಬ್ಜಗಳ ಪದಾರ್ಥವು ಉಳಿದ ನಕ್ಷತ್ರಗಳಂತೆ ಯಾವುದೇ ಸಮ್ಮಿಲನ(fusion) ಕ್ರಿಯೆಗೆ ಒಳಗಾಗದಿರುವುದರಿಂದ ಇದಕ್ಕೆ ಯಾವುದೇ ಶಕ್ತಿಯ ಮೂಲವೂ ಇಲ್ಲ.ಇದಕ್ಕಿರುವ ಒಂದೇ ಶಕ್ತಿಯ ಆಧಾರವೆಂದರೆ ಋಣವಿದ್ಯುದಾಂಶಗಳ ಶಿಥಿಲತೆಯಿಂದ ಉಂಟಾದ ಒತ್ತಡ (eletron degenerency pressure).ಇದರಿಂದಾಗಿ 'ಶ್ವೇತ ಕುಬ್ಜ' ಗಳು ಅತ್ಯಂತ ಸಾಂದ್ರವಾಗಿರುತ್ತವೆ.ದೀರ್ಘಾವಧಿಯಲ್ಲಿ ಈ ಶ್ವೇತ ಕುಬ್ಜಗಳು ಬೆಳಕನ್ನು ಹೊರಸೂಸದಷ್ಟು ತಣ್ಣಾಗಾಗಿ 'ಕೃಷ್ಣ ಕುಬ್ಜ'(black dwarf) ಗಳಾಗುತ್ತವೆ. ಸಿರಿಯಸ್ ಬಿ ಬಹಳ ಹತ್ತಿರವಿರುವ ಶ್ವೇತ ಕುಬ್. ಬೆಳಕು ಈ ಶ್ವೇತ ಕುಬ್ ತಲುಪಲು ೮.೬ ವರ್ಷಗಳ ಕಾಲು ಪ್ರಯಾಣಿಸಬೇಕು.

ಶ್ವೇತಕುಬ್ಜವು  ನೀಹಾರಿಕೆಯಲ್ಲಿ (ನೆಬ್ಯುಲ) ನಕ್ಷತ್ರ ಸಂಘನಿಸುತ್ತದೆ - ಹೈಡ್ರೊಜನ್ ಅನಿಲ ಸಂಚಯನ ಇದು ಸ್ವಂತ ಗುರುತ್ವದ ಕಾರಣವಾಗಿ ಸಂಕೋಚಿಸುತ್ತದೆ. ಈ ಸಂಕೋಚನ ಪ್ರಕ್ರಿಯೆ ಒಂದು ಸಂದಿಗ್ಧ ಹಂತ ದಾಟಿದಾಗ ಗರ್ಭದಲ್ಲಿ ಬೈಜಿಕ ಸಂಲಯನ ಕ್ರಿಯೆ (ನ್ಯೂಕ್ಲಿಯರ್ ಫ್ಯೂಶನ್) ಆರಂಭವಾಗುತ್ತದೆ, ಅಂದರೆ ಹೈಡ್ರೊಜನ್ ಬಾಂಬುಗಳು ಆಸ್ಫೋಟಿಸತೊಡಗುತ್ತವೆ. ಪರಿಣಾಮವಾಗಿ ವಿಕಿರಣಶಕ್ತಿಯೂ ಹೀಲಿಯಮ್ ಬೂದಿಯೂ ಉದ್ಭವಿಸುತ್ತವೆ. ವಿಶಾಲವಿಶ್ವದ ಅಪಾರ ಗರ್ತಕ್ಕೆ ವಿಕಿರಣ ಸೋರಿಹೋಗುತ್ತದೆ. ಹೀಲಿಯಮ್ ಆದರೋ ಅಲ್ಲೇ ಸಂಗ್ರಹಗೊಳ್ಳುತ್ತದೆ. ಇದು ಹೈಡ್ರೊಜನ್ ತಾರೆ, ನಕ್ಷತ್ರವಿಕಾಸದ ಮೊದಲ ಹಂತ.

ಎರಡನೆಯ ಹಂತದಲ್ಲಿ ಈ ನಕ್ಷತ್ರ ಹೀಲಿಯಮ್‍ಮಯವಾಗಿರುತ್ತದೆ. ಆದ್ದರಿಂದ ಇದು ಹೀಲಿಯಮ್ ತಾರೆ. ಇದು ದೈತ್ಯಗಾತ್ರದ ಮತ್ತು ರಕ್ತ ವರ್ಣದ ನಕ್ಷತ್ರ. ಇದನ್ನು ರಕ್ತದೈತ್ಯ (ರೆಡ್ ಜಯಂಟ್) ಎಂದು ಕರೆಯುವುದು ವಾಡಿಕೆ. ಇದರಲ್ಲಿಯ ಬೈಜಿಕ ಸಂಲಯನ ಕ್ರಿಯೆಗಳಿಗೆ ಇಂಧನ ಹೀಲಿಯಮ್, ಉತ್ಪನ್ನ ಹಿಂದಿನ ಹಂತದಲ್ಲಿಯಂತೆ ವಿಕಿರಣ. ಆದರೆ ಬೂದಿ ಕಾರ್ಬನ್. ಈ ಹಂತದ ಕೊನೆಯ ದಿನಗಳಲ್ಲಿ ನಕ್ಷತ್ರವಿಡೀ ಕಾರ್ಬನ್‍ಮಯ, ಗಾತ್ರ ತೀರ ಕಿರಿದು, ಸಾಂದ್ರತೆ ಬಲು ದಟ್ಟ, ಉಷ್ಣತೆ ಅಧಿಕ. ಎಂದೇ ಇದಕ್ಕೆ ಶ್ವೇತಕುಬ್ಜ (ವೈಟ್ ಡ್ವಾರ್ಫ್) ಎಂಬ ಹೆಸರು ಅನ್ವರ್ಥಕ. ಹೀಗೆ ನಕ್ಷತ್ರವಿಕಾಸದ ಮೊದಲ ಮೂರು ಹಂತಗಳು ಹೈಡ್ರೊಜನ್, ಹೀಲಿಯಮ್ (ರಕ್ತ ದೈತ್ಯ) ಮತ್ತು ಕಾರ್ಬನ್ (ಶ್ವೇತಕುಬ್ಜ) ತಾರೆಗಳು. ಶ್ವೇತಕುಬ್ಜದ ರಾಶಿ ಚಂದ್ರಶೇಖರ್ ಪರಿಮಿತಿಗಿಂತ (1.4 ಘಿ ಸೌರರಾಶಿ) ಕಡಿಮೆ. ಮುಂದೆ ಸತತ ವಿಕಿರಣಸ್ರಾವದಿಂದ ಶ್ವೇತಕುಬ್ಜ ನಂದಿ ಮೃತನಕ್ಷತ್ರವಾಗುತ್ತದೆ. ಗೋಚರ ನಕ್ಷತ್ರಗಳ ಪೈಕಿ ಪರಮೋಜ್ಜ್ವಲ ತಾರೆ ಲುಬ್ಧಕ (ಸಿರಿಯಸ್). ಇದಕ್ಕೊಂದು ಅಗೋಚರ ಸಂಗಾತಿ ತಾರೆ ಇದೆ. ಇದು ಲುಬ್ಧಕ-ಬಿ, ಮೊದಲಿನದು ಲುಬ್ಧಕ-ಎ. ಇದೊಂದು ಶ್ವೇತಕುಬ್ಜ. ನಕ್ಷತ್ರ ವಿಕಾಸದ ಮೂರನೆಯ ಹಂತದಲ್ಲಿ ಶ್ವೇತಕುಬ್ಜ ಸ್ಥಿತಿಗೆ ಕೆಡೆಯದ ತಾರೆ (ಅಂದರೆ ಚಂದ್ರಶೇಖರ್ ಪರಿಮಿತಿಗಿಂತ ಅಧಿಕ ರಾಶಿ ಇರುವ ತಾರೆ) ಭವಿಷ್ಯಪಥ ತಿಳಿಯಲು 

## ಇದನ್ನೂ ನೋಡಿ 
 ಸೂಪರ್ನೋವಾ

ವರ್ಗ:ಖಗೋಳಶಾಸ್ತ್ರ
ಮೇವಾತೀ ಘರಾನಾ

**ಮೇವಾತೀ ಘರಾನಾ** ಹದಿನಾರನೇ ಶತಮಾನದಲ್ಲಿ ಉಗಮವಾದ ಒಂದು ಹಿಂದುಸ್ತಾನಿ ಸಂಗೀತದ ಘರಾನಾ. ಉಸ್ತಾದ್ ಘಗ್ಗೆ ನಜೀರ್ ಖಾನ್ ಈ *ಘರಾನಾ*ದ ಅಧುನಿಕ ಕುಲಾಧಿಪತಿಯೆಂದು ಪರಿಗಣಿಸಲಾಗುತ್ತದೆ. ಪಂಡಿತ್ ಜಸರಾಜ್ ಈ ಘರಾನಾದ ಸದ್ಯದ ಪ್ರಸಿದ್ಧ ಪ್ರತಿಪಾದಕರಾಗಿದ್ದಾರೆ.

ವರ್ಗ:ಗಾಯನ ಘರಾನಾಗಳು
ಸ್ಯಾನ್ ಬಾರ್ನ್ ಮೆಕ್ಕೆಜೋಳದ ಪ್ರಾಯೋಗಿಕಾ ಹೊಲ

## 'Sanborn Agricultural Experiment Farm’ (UMC), Columbia
ಇಂದಿಗೂ ನಾವು, ಕೊಲಂಬಿಯಾನಗರದ ಮಿಸ್ಸೂರಿ ವಿಶ್ವವಿದ್ಯಾಲಯದ ಕ್ಯಾಂಪಸ್ ಒಳಗೆ ಸ್ಥಾಪಿಸಲ್ಪಟ್ಟ ’ಸ್ಯಾನ್ ಬರ್ನ್ ಕೃಷಿ ಪ್ರಾಯೋಗಿಕಾ ಹೊಲ,’ ವನ್ನು ವೀಕ್ಷಿಸಬಹುದು.  ಇದು ಅಸ್ತಿತ್ವಕ್ಕೆ ಬಂದಿದ್ದು ೧೮೮೮ ರಲ್ಲಿ. ಅಮೆರಿಕದಲ್ಲೇ ಪ್ರಪ್ರಥಮವಾಗಿ ಮಣ್ಣಿನ ಕೊಚ್ಚಿಕೊಂಡುಹೋಗುವಿಕೆ, ಪ್ರತಿಬೆಳೆಯಲ್ಲೂ ಅದಕ್ಕೆ ಬೇಕಾದ ಸಮಯವನ್ನು ನಿರ್ಧರಿಸಿ ಬಿತ್ತನೆ, ಕಟಾವುಮಾಡುವ ಸುಧಾರಿತ ಪದ್ಧತಿಗಳ-ಅಭ್ಯಾಸ, ಮತ್ತು ಬೇಸಾಯದಲ್ಲಿ ಅವಲಂಭಿಸಬೇಕಾದ ಕೆಲವೊಂದು ನಡುವಳಿಕೆಗಳು ಇತ್ಯಾದಿಗಳನ್ನು ತಿಳಿಯುವಸಲುವಾಗಿ ಅನುಸಂಧಾನವನ್ನು ಮಾಡುವ ಪ್ರಯತ್ನ ಶುರುವಾದದ್ದೇ ಈ ಜಾಗದಲ್ಲಿ.
## ’ಸಾಯಿಲ್ ಕನ್ಸರ್ವೇಶನ್,’ಗೆ ಪ್ರಧಾನ ಆದ್ಯತೆ
’ಸಾಯಿಲ್ ಕನ್ಸರ್ವೇಶನ್,’ ಪಾಲಿಸಿಯನ್ನು ಅಳವಡಿಸಿ ಜಾರಿಗೆತಂದು ಸುವ್ಯವಸ್ಥಿತಗೊಳಿಸಿದ ವಿಶೇಷತೆಗೆ ಇದು ಪ್ರಸಿದ್ಧಿಯಾಗಿತ್ತು. ದೇಸಿ-ಗೊಬ್ಬರ, ರಸ-ಗೊಬ್ಬರಗಳ ಮೇಲೆ ಸಂಶೋಧನೆಗಳು ನಡೆದವು. ಸನ್, ೧೯೧೪ ರಲ್ಲಿ ರಸ-ಗೊಬ್ಬರಗಳ ಬಳಕೆಗೆ ಹೆಚ್ಚಿನ ಗಮನಹರಿಸಲಾಯಿತು. ಆಹಾರ ಧಾನ್ಯಗಳ ಗುಣಸಂವರ್ಧನೆ, ಹಾಗೂ ಹೆಚ್ಚು ಇಳುವರಿಯನ್ನು ಸಾಧಿಸುವ ನಿಟ್ಟಿನಲ್ಲಿ ಹಲವಾರು ಮೂಲ-ಪ್ರಯೋಗಗಳನ್ನು ಈ ಹೊಲದಲ್ಲಿ ಮಾಡಲಾಯಿತು.

## ಪ್ರಾಯೋಗಿಕಾ ಹೊಲ,' ಸಕ್ರಿಯವಾಗಿದೆ
'ಸ್ಯಾನ್ ಬಾರ್ನ್', 'ಕೃಷಿಪ್ರಾಯೋಗಿಕಾ-ಹೊಲ' ವನ್ನು ಅದರ ಪ್ರಥಮ ನಿರ್ದೇಶಕರಾಗಿದ್ದ ’ಡಾ. ಸ್ಯಾನ್ ಬಾರ್ನ್,’ ರ ಗೌರವಾರ್ಥವಾಗಿ ಹಾಗೆಯೇ ಕಾಪಾಡಿಕೊಂಡು ಬಂದಿದ್ದಾರೆ. ಅಮೆರಿಕದ ಪ್ರಮುಖ ಬೆಳೆಯಾಗಿದ್ದ, ಮೆಕ್ಕೇಜೋಳದ ಫಸಲನ್ನು '(Corn)' ಉತ್ತಮಪಡಿಸುವ ಗುರಿಯಿಂದಲೇ ಸ್ಥಾಪಿಸಲ್ಪಟ್ಟ ಹೊಲವಿದು. ಅಂದಿನದಿನಗಳಲ್ಲಿ ಅತಿಹೆಚ್ಚಿನ ತಂತ್ರಜ್ಞಾನ, ಹಾಗೂ ವಿಕಸಿತ-ವೈಜ್ಞಾನಿಕ ಪದ್ಧತಿಗಳು ಲಭ್ಯವಾಗದಿದ್ದರೂ, ಸಸ್ಯ-ಸಂರಕ್ಷಣೆ, ಮತ್ತು ಸಸ್ಯಗಳಲ್ಲಿ ಅಧಿಕ ಉತ್ಪಾದನೆಯನ್ನು ಪಡೆಯಲು ಮಾಡಿದ ಪ್ರಯತ್ನಗಳು, ಕ್ರಮೇಣ ಆಹಾರಧಾನ್ಯಗಳ, ಎಣ್ಣೆಕಾಳುಗಳ, ಹತ್ತಿ, ಸೆಣಬು, ಮುಂತಾದ ವಿಕಸಿತ ಸಸ್ಯಗಳು, ವಸ್ತ್ರ-ನಿರ್ಮಾಣವಲಯದಲ್ಲಿ ಕೊಡುತ್ತಿರುವ ಕೊಡುಗೆಗೆ ದಾರಿಯಾಗಿ, ಇಂದು ನಾವುಕಾಣುವ ಪ್ರಚಂಡ-ಉತ್ಪಾದನಾ ಸಾಮರ್ಥ್ಯಗಳಿಗೆ ನಾಂದಿಯಾಯಿತು. ತರಕಾರಿ, ಹಣ್ಣು-ಹಂಪಲುಗಳು ವರ್ಷ-ವಿಡೀ ದೊರೆಯುವಂತಾದವು. ಈ ಪ್ರಾಯೋಗಿಕಾ ಹೊಲದ ಸಮೀಪದಲ್ಲೇ, ಅಂದರೆ, 'ಮಿಸ್ಸೂರಿ ವಿಶ್ವವಿದ್ಯಾಲಯ'ದ ಹತ್ತಿರವಿರುವ, ಸುಪ್ರಸಿದ್ಧ ಬೀಜತಯಾರಿಕಾ ಕಂಪೆನಿ, 'ಮೋನ್ಸ್ಯಾಂಟೊ' 'ಮಿಸ್ಸೂರಿ ಕೃಷಿವಿಶ್ವವಿದ್ಯಾಲಯದ ಬೆಳೆ ಸಂಶೋಧನಾ ಕಾರ್ಯ'ಗಳಿಗೆ ವಿತ್ತೀಯ ಸಹಾಯವನ್ನು ನೀಡುತ್ತಾ ಬಂದಿದೆ.

## ಉಲ್ಲೇಖಗಳು

ವರ್ಗ: ಅಮೇರಿಕ ಸಂಯುಕ್ತ ಸಂಸ್ಥಾನದ ಪ್ರೇಕ್ಷಣೀಯ ಸ್ಥಳಗಳು
ವರ್ಗ:ಕೃಷಿ
ಹುಸ್ಕೂರ ಮದ್ದೂರಮ್ಮದೇವಿಯ ರಥೋತ್ಸವ

## ಈ ಜಾತ್ರೆ ನಡೆಸಲು ಪ್ರಮುಖ ಕಾರಣ ; ಗ್ರಾಮದ ರಕ್ಷಣೆ
'ಹುಸ್ಕೂರ ಹಸುಗಳ ಸಹಭಾಗಿತ್ವದ  'ಮದ್ದೂರಮ್ಮ ದೇವಿಯ ರಥೋತ್ಸವ,' ಹಲವಾರು ಕಾರಣಗಳಿಗಾಗಿ ವಿಭಿನ್ನವಾಗಿರುವ ರಥೋತ್ಸವವೆಂದು ಹೆಸರು ಮಾಡಿದೆ. ಬೆಂಗಳೂರು ಹೊರವಲಯದಲ್ಲಿರುವ, ಹುಸ್ಕೂರಿನಲ್ಲಿ ಜರುಗುವ, 'ಹುಸ್ಕೂರು ಮದ್ದೂರಮ್ಮ ದೇವಿಯ ಜಾತ್ರೆ,' ತನ್ನದೇ ಆದ ವೈಶಿಷ್ಟ್ಯವನ್ನು ಇಂದಿಗೂ  ಉಳಿಸಿಕೊಂಡುಬಂದಿದೆ. ಪ್ರತಿವರ್ಷವೂ ಮಾರ್ಚ್ ಅಥವಾ ಏಪ್ರಿಲ್ ತಿಂಗಳಲ್ಲಿ ಹುಸ್ಕೂರು ಗ್ರಾಮಸ್ಥರು ಸೂಕ್ತದಿನವನ್ನು ಗೊತ್ತುಪಡಿಸಿ, ಈ ರಥೋತ್ಸವವನ್ನು ಸಂಘಟಿಸುತ್ತಾರೆ. ಜನರಿಗೆ, ಜಾನುವಾರುಗಳಿಗೆ ಕಾಯಿಲೆಗಳು ಬರದಿರುವಂತೆ ಗ್ರಾಮದೇವತೆಯ ರಕ್ಷಣೆಯನ್ನು ಕೋರಿ, ಹಿಂದಿನಿಂದಲೂ ಆಚರಣೆಯಲ್ಲಿರುವ ಈ ಜಾತ್ರೆ, ಇಂದಿಗೂ ನಡೆದುಕೊಂಡುಬರುತ್ತಿದೆ. ಹಿರಿಯರು ಹೇಳುವಂತೆ ಈ ಜಾತ್ರೆ ಕನ್ನಡನಾಡಿನ ಜಾತ್ರೆಗಳಲ್ಲಿಯೇ ವಿಶೇಷವಾಗಿದೆ. ನಂಬಿಕೆ,  ದೈವಭಕ್ತಿ,  ಸಂಸ್ಕೃತಿಗಳೆಲ್ಲಾ ಮಿಳಿತಗೊಂಡ ನಮ್ಮ ರಾಜ್ಯದ ಜಾತ್ರೆಗಳನ್ನು ಶ್ರದ್ಧಾಳುಗಳು, ವಿಚಿತ್ರ ಹುರುಪು ಸಂಭ್ರಮಗಳಿಂದ ನಡೆಸುತ್ತಾರೆ. ಇವು ಪ್ರತಿ ಊರಿನಲ್ಲೂ ತಮ್ಮದೇ ಆದ ವಿಶಿಷ್ಠ ಸಂಪ್ರದಾಯ ಹಾಗೂ ಆಚಾರಗಳನ್ನು ಹೊಂದಿರುತ್ತವೆ.
## 'ಮದ್ದೂರಮ್ಮ ರಥೋತ್ಸವ,'ದ  ವಿಶೇಷತೆ
" ಹುಸ್ಕೂರಿನ ಗ್ರಾಮದೇವತೆ, ಮದ್ದೂರಮ್ಮ" ನವರ  ತೇರನ್ನು ಎಳೆಯುವ ಪರಿಪಾಠ, ಇಲ್ಲಿನ ಭಕ್ತ-ಜನರಿಗಿಲ್ಲ. ಅದರಬದಲು, ನೂರಾರು ಎತ್ತುಗಳಿಂದ ತೇರನ್ನು ಎಳೆಸಲಾಗುತ್ತದೆ. ಮತ್ತೊಂದು ವಿಶೇಷವೆಂದರೆ, ಒಂದೇ ರಥವನ್ನು ಎಳೆಯುವುದಿಲ್ಲ. ಬದಲಾಗಿ, ೧೦-೧೫ ರಥಗಳನ್ನು ಎತ್ತುಗಳಿಂದ ಎಳೆಯಲಾಗುತ್ತದೆ. ರಥಗಳು ಸುಮಾರು ೧೦-೧೨ ಅಂಕಣದಷ್ಟು ಎತ್ತರವಾಗಿರುತ್ತದೆ. ಅವು ಒಂದೇ ಊರಿನ ರಥಗಳಲ್ಲ. ಬೇರೆಬೇರೆ ಹತ್ತಿರದ ಊರಿನಿಂದ ಬಂದ ರಥಗಳು. ಪ್ರತಿವರ್ಷವೂ ಹುಸ್ಕೂರಿನ ರೈತಬಾಂಧವರು ಜಾತ್ರೆಯನ್ನು ನಡೆಸುತ್ತಾರೆ. ತಮ್ಮ ಹೊಲಗಳ  ಕಾರ್ಯಗಳು ಮುಗಿದಬಳಿಕ, ಸುಗ್ಗಿಕಾಲದಲ್ಲಿ, ಹಿಗ್ಗಿನ ಹಬ್ಬವನ್ನಾಗಿ ಮದ್ದೂರಮ್ಮ ದೇವಿಯ ರಥೋತ್ಸವವನ್ನು ಸಂಭ್ರಮದಿಂದ ಆಚರಿಸಿ ತೃಪ್ತಿಪಡೆಯುತ್ತಾರೆ.

## ಮದ್ದೂರಮ್ಮ ರಥೋತ್ಸವದ, ಹಲವು ವಿಶೇಷಗಳು
ಮೊದಲದಿನ  ರಥೋತ್ಸವದ ವಿಧಿ, ದೀಪಾರತಿಗಳ ಮೆರವಣಿಗೆಯಿಂದ ಆರಂಭವಾಗುತ್ತದೆ. ಮರುದಿನ, ರಥೋತ್ಸವದಿಂದ ವಿಧಿಗಳೆಲ್ಲಾ ಕೊನೆಗೊಳ್ಳುತ್ತವೆ. ಹುಸ್ಕೂರಿನ ಸುತ್ತಮುತ್ತಲ ಗ್ರಾಮಗಳಾದ, ಕೊಡತಿ, ಹಾರೋಹಳ್ಳಿ, ಸಿಂಗೇನ ಅಗ್ರಹಾರ, ದೊಡ್ಡ ನಾಗಮಂಗಲ, ಹಾಗೂ ಮುತ್ತನಲ್ಲೂರ್ ಸೇರಿದಂತೆ, ಸುಮಾರು ೧೦-೧೫ ಗ್ರಾಮಗಳಿಂದ ಭಕ್ತಾದಿಗಳು ತಾವೇ ರಥಗಳನ್ನು ನಿರ್ಮಿಸುತ್ತಾರೆ. ಅವನ್ನು ಅವರು 'ಕುರ್ಜುಗಳು' ಎನ್ನುತ್ತಾರೆ. ಎತ್ತುಗಳಿಂದ ೧೦-೨೦ ಕಿ. ಮಿ. ದೂರದ ದಾರಿಯುದ್ದಕ್ಕೂ ಅವು ಎಳೆಯಲ್ಪಡುತ್ತವೆ. ಹಳ್ಳಿಗರ ನಂಬಿಕೆಯಂತೆ ಎತ್ತುಗಳು ಅಷ್ಟುದೂರ ಕುರ್ಜುಗಳನ್ನು ಎಳೆದು, ದೇವಿಯ ಸಾನ್ನಿಧ್ಯಕ್ಕೆ ಬಂದಾಗ ಮಾತ್ರ ದೇವಿ ಸಂತುಷ್ಟಳಾಗುತ್ತಾಳೆ.  ಕೆಲವರು, ವರ್ಷವಿಡೀ ಭೂಮಿಯನ್ನು ಉಳುವ ಎತ್ತುಗಳು ೨ ದಿನಗಳಕಾಲ ಉಲ್ಲಾಸದಿಂದಿರಲೆಂದು ರಥವನ್ನು ಎಳೆಯಲಾಗುತ್ತಿದೆ ಎಂದು ಭಾವಿಸುತ್ತಾರೆ. ಆದರೆ ಎತ್ತರದ ಭಾರವಾದ ರಥಗಳನ್ನು ಎಳೆದು ತರುವುದು ಸಾಮಾನ್ಯಮಾತಲ್ಲ. ಸಾಯಂಕಾಲದ ವೇಳೆಗೆ ಒಂದೊಂದಾಗಿ ರಥಗಳು ಹುಸ್ಕೂರನ್ನು ಬಂದು ಸೇರುತ್ತವೆ. ಇದನ್ನು ನೋಡಲು ಸಾವಿರಾರು ಭಕ್ತರು ನೆರೆದಿರುತ್ತಾರೆ. ಸ್ವಲ್ಪ ವಿಶ್ರಮಿಸಿದ ಬಳಿಕ, ರಥಗಳನ್ನು 'ಮದ್ದೂರಮ್ಮ ದೇವಿಯ ಮಂದಿರ' ದ ಬಳಿ ಒಯ್ದು ಬೀಡುಬಿಡುತ್ತಾರೆ.

ವರ್ಗ : ಜಾತ್ರೆ
೧೮೩೦

**೧೮೩೦** - ಹತ್ತೊಂಬತ್ತನೆಯ ಶತಮಾನದ ೩೦ನೇ ವರ್ಷ.

## ಪ್ರಮುಖ ಘಟನೆಗಳು 
* ಜುಲೈ ೫ - ಅಲ್ಜೀರಿಯ ಮೇಲೆ ಫ್ರಾನ್ಸ್‍ನ ದಾಳಿ.
* ಜುಲೈ ೨೭ - ಫ್ರಾನ್ಸ್: ಜುಲೈ ಕ್ರಾಂತಿ ಆರಂಭ.
* ಆಗಸ್ಟ್ ೨೫ - ಬೆಲ್ಜಿಯನ್ ಕ್ರಾಂತಿ ಆರಂಭ.

## ಜನನ 
* ಮಾರ್ಚ್ ೧೫ - ಪಾಲ್ ವಾನ್ ಹೈಸ್, ಜರ್ಮನಿಯ ಲೇಖಕ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೧೪)
* ಸೆಪ್ಟೆಂಬರ್ ೮ - ಫ್ರೆಡೆರಿಕ್ ಮಿಸ್ತ್ರಾಲ್, ಫ್ರೆಂಚ್ ಲೇಖಕ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೧೪)

## ನಿಧನ 
ವರ್ಗ:೧೮೩೦
ವರ್ಗ:ದಶಕ ೧೮೨೧-೧೮೩೦
ಸಂಯುಕ್ತ ರಾಷ್ಟ್ರ ಸಚಿವಾಲಯ

**ಸಂಯುಕ್ತ ರಾಷ್ಟ್ರ ಸಚಿವಾಲಯ**ವು ವಿಶ್ವಸಂಸ್ಥೆಯ ಐದು ಪ್ರಧಾನ ಅಂಗಗಳ ಪೈಕಿ ಒಂದು ಮತ್ತು ಇದರ ನಾಯಕತ್ವವನ್ನು ವಿಶ್ವಾದ್ಯಂತ ಅಂತರರಾಷ್ಟ್ರೀಯ ಸರ್ಕಾರಿ ಅಧಿಕಾರಿಗಳ ಸಹಾಯದಿಂದ ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಮಹಾಕಾರ್ಯದರ್ಶಿಯವರು ವಹಿಸುತ್ತಾರೆ. ಇದು, ವಿಶ್ವಸಂಸ್ಥೆಯ ಅಂಗಗಳಿಗೆ ಅವುಗಳ ಸಭೆಗಳಿಗೆ ಅಗತ್ಯವಾದ ವಿಷಯಗಳ ಬಗ್ಗೆ ಅಧ್ಯಯನಗಳು, ಮಾಹಿತಿ, ಮತ್ತು ಸೌಕರ್ಯಗಳನ್ನು ಒದಗಿಸುತ್ತದೆ. ಅದು ವಿಶ್ವಸಂಸ್ಥೆಯ ಭದ್ರತಾ ಮಂಡಳಿ, ವಿಶ್ವಸಂಸ್ಥೆಯ ಮಹಾಸಭೆ, ವಿಶ್ವಸಂಸ್ಥೆಯ ಆರ್ಥಿಕ ಮತ್ತು ಸಾಮಾಜಿಕ ಮಂಡಳಿ, ಮತ್ತು ವಿಶ್ವಸಂಸ್ಥೆಯ ಇತರ ಸಂಘಗಳ ನಿರ್ದೇಶದಂತೆ ವಹಿಸಲ್ಪಟ್ಟ ಕಾರ್ಯಗಳನ್ನೂ ನೆರವೇರಿಸುತ್ತದೆ.
## ಗುಟೆರಸ್‌  ಮಹಾಕಾರ್ಯದರ್ಶಿ
*ವಿಶ್ವಸಂಸ್ಥೆಯ ಮಹಾ ಪ್ರಧಾನ ಕಾರ್ಯದರ್ಶಿಯಾಗಿ ಪೋರ್ಚುಗೀಸ್‌ನ  ಮಾಜಿ ಪ್ರಧಾನಿ ಅಂಟೊನಿಯೊ ಗುಟೆರಸ್‌ ೧೨-೧೨-೨೦೧೬ ಸೋಮವಾರ ಪ್ರಮಾಣವಚನ ಸ್ವೀಕರಿಸಿದರು. 67 ವರ್ಷದ ಗುಟೆರಸ್‌ ಅವರು ವಿಶ್ವಸಂಸ್ಥೆಯ 9ನೇ ಮಹಾ ಪ್ರಧಾನ ಕಾರ್ಯದರ್ಶಿ.

## ಉಲ್ಲೇಖಗಳು 
ವರ್ಗ:ಸಂಯುಕ್ತ ರಾಷ್ಟ್ರ ಸಂಸ್ಥೆ
ಸಾರಾ ಬರ್ನ್ಹಾರ್ಡ್

**ಸಾರಾ ಬರ್ನ್‌ಹಾರ್ಡ್** (ಅಕ್ಟೋಬರ್ ೨೨, ೧೮೪೪ – ಮಾರ್ಚ್ ೨೬, ೧೯೨೩) ಒಬ್ಬ ಫ್ರೆಂಚ್ ರಂಗಭೂಮಿಯ ನಟಿಯಾಗಿದ್ದಳು. ಈಕೆಯು "ವಿಶ್ವಸ ಇತಿಹಾಸದಲ್ಲಿ ಅತ್ಯಂತ ಪ್ರಖ್ಯಾತ ನಟಿ" ಎಂದು ಹೆಸರು ಮಾಡಿದ್ದಾಳೆ. ಇವಳು ೧೮೭೦ರ ದಶಕದಲ್ಲಿ ಯುರೋಪಿನ ರಂಗಭೂಮಿಯಲ್ಲಿ ಒಬ್ಬ ಗಂಭೀರ ನಾಟಕೀಯ ನಟಿ ಎಂದು ಖ್ಯಾತಿ ಪಡೆದಳು.

## ಆರಂಭಿಕ ಜೀವನ
ಸಾರಾ ಬರ್ನ್‌ಹಾರ್ಡ್ರವರು ಪ್ಯಾರಿಸ್ನಲ್ಲಿ ಜನಿಸಿದ್ದಾರೆ.ಆರು ಮಕ್ಕಳಲ್ಲಿ ಒಬ್ಬರಾದ ಜೂಲಿ ಬರ್ನ್‌ಹಾರ್ಡ್ ಇವರ ತಾಯಿ.
## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* The Sarah Bernhardt Pages 

ವರ್ಗ:ಫ್ರೆಂಚ್ ನಟಿಯರು
ವರ್ಗ:ರಂಗಭೂಮಿ ಕಲಾವಿದರು
ಫ್ರೆಂಚ್ ಮುಕ್ತ ಟೆನ್ನಿಸ್ ಪಂದ್ಯಾವಳಿ

1891 ರಲ್ಲಿ ಮೊದಲ ಪಂದ್ಯ ಪ್ರಾನ್ಸನಲ್ಲಿ ಜರುಗಿತು thumb | right |200px|ಸುಜಾನ್ ಲ್ಯಾಂಗ್ಲೆನ್ ಕ್ರೀಡಾಂಗಣ
**ಫ್ರೆಂಚ್ ಮುಕ್ತ ಟೆನ್ನಿಸ್ ಪಂದ್ಯಾವಳಿ** ಟೆನ್ನಿಸ್ ಕ್ರೀಡೆಯ ನಾಲ್ಕು ಮುಖ್ಯ ಪಂದ್ಯಾವಳಿಗಳಲ್ಲಿ ಒಂದು. ಇದು ಪ್ರತಿ ವರ್ಷದ ಜೂನ್ ತಿಂಗಳಿನಲ್ಲಿ ಫ್ರಾನ್ಸ್ ದೇಶದ ಪ್ಯಾರಿಸ್ ನಗರದಲ್ಲಿ ನಡೆಯುತ್ತದೆ.

ವರ್ಗ:ಟೆನ್ನಿಸ್ ಪಂದ್ಯಾವಳಿಗಳು
ವರ್ಗ:ಫ್ರಾನ್ಸ್
೧೮೭೬

**೧೮೭೬** - ಹತ್ತೊಂಬತ್ತನೆಯ ಶತಮಾನದ ೭೬ನೇ ವರ್ಷ.

## ಪ್ರಮುಖ ಘಟನೆಗಳು 
* ಫೆಬ್ರುವರಿ ೨೨ - ಬೇಲ್ಟಿಮೋರ್ ಮೇರಿಲೆಂಡ್‍ನಲ್ಲಿ ಜಾನ್ ಹಾಪ್ಕಿನ್ಸ್ ವಿಶ್ವವಿದ್ಯಾನಿಲಯ ಸ್ಥಾಪನೆ.
* ಮಾರ್ಚ್ ೭ - ಅಲೆಕ್ಸಾಂಡರ್ ಗ್ರಹಾಮ್ ಬೆಲ್‍ಗೆ ದೂರವಾಣಿಯ ಆವಿಷ್ಕಾರಕ್ಕೆ ಸ್ವಾಮ್ಯ ನೀಡಲಾಯಿತು.
* ಮಾರ್ಚ್ ೧೦ - ಅಲೆಕ್ಸಾಂಡರ್ ಗ್ರಹಾಮ್ ಬೆಲ್ ದೂರವಾಣಿಯ ಮೊದಲ ಕರೆ ಮಾಡಿದನು.
* ಮೇ ೧ - ರಾಣಿ ವಿಕ್ಟೋರಿಯ *ಭಾರತದ ರಾಣಿ* ಎಂಬ ಪದವಿಯನ್ನು ಪಡೆದಳು.

## ಜನನ 
* ಜನವರಿ ೨೩ - ಒಟ್ಟೊ ಡೈಯಲ್ಸ್, ಜರ್ಮನಿಯ ರಸಾಯನಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೫೪)
* ಡಿಸೆಂಬರ್ ೨೫ - ಮೊಹಮ್ಮದ್ ಅಲಿ ಜಿನ್ನಾಃ, ಪಾಕಿಸ್ತಾನದ ಮೊದಲ ಪ್ರಧಾನ ಮಂತ್ರಿ (ನಿ. ೧೯೪೮)

## ನಿಧನ
ವರ್ಗ:೧೮೭೬
ವರ್ಗ:ದಶಕ ೧೮೭೧-೧೮೮೦
ಪೋಪ್

**ಪೋಪ್** (ಲ್ಯಾಟಿನ್‌ನಿಂದ: "ಪಾಪಾ" ಅಥವಾ "ತಂದೆ" ಗ್ರೀಕ್‌ನಿಂದ πάπας, *ಪಾಪಸ್*, "ಪಾಪಾ", ಇಟ್ಯಾಲಿಯನ್‌ನಲ್ಲಿ *ಪಾಪಾ*) ರೋಮ್‌ನ ಬಿಷಪ್ (ಕ್ರೈಸ್ತರ ಪ್ರಧಾನ ಗುರು) ಮತ್ತು ಹಾಗಾಗಿ ವಿಶ್ವವ್ಯಾಪಿ ಕ್ಯಾಥಲಿಕ್ ಇಗರ್ಜಿಯ ಮುಖ್ಯಸ್ಥ (ಅಂದರೆ, ರೋಮ್‌ನ ಪ್ರಧಾನ ಗುರುವಿನೊಂದಿಗೆ ಸಂಪೂರ್ಣ ಒಪ್ಪಿಗೆಯಿರುವ ಎಲ್ಲ ಲ್ಯಾಟಿನ್ ಆಧಾರಿತ ಕರ್ಮಾಚರಣೆ ಮತ್ತು ಪೂರ್ವದ ಕರ್ಮಾಚರಣೆ ಬಳಸುವ ಇಗರ್ಜಿಗಳು). ಪೋಪ್ ವ್ಯಾಟಿಕನ್ ನಗರದ ಮುಖ್ಯ ಸಾರ್ವಜನಿಕ ಪ್ರತಿನಿಧಿ ಕೂಡ ಆಗಿರುತ್ತಾರೆ. ಎಪ್ರಿಲ್ ೧೬, ೨೦೦೫ರಂದು ಪೋಪ್ ಚುನಾವಣಾ ಸಭೆಯಲ್ಲಿ ಚುನಾಯಿತರಾದ ಪೋಪ್ ೧೬ನೇ ಬೆನಿಡಿಕ್ಟ್  (೨೬೫ನೇ) ಪೋಪ್ ರು ರಾಜೀನಾಮೆ ಸಲ್ಲಿಸಿದುದರಿಂದ  ೨೬೬ನೆಯ ಪೋಪ್ ಆಗಿ ಮಾರ್ಚ್ ೧೩ ರಂದು ಅರ್ಜೆಂಟೀನಾ ದ ಕಾರ್ಡಿನಲ್ ಜಾರ್ಜ್ ಮಾರಿಯೋ ಬರ್ಗೊಗ್ಲಿಯೋ ಅವರು ಪೋಪ್ ಫ್ರಾನ್ಸಿಸ್ ಎಂಬ ನಾಮಕರಣದೊಂದಿಗೆ ಆಯ್ಕೆ 

ವರ್ಗ:ಕ್ರೈಸ್ತ ಧರ್ಮದ ಪದವಿಗಳು
ವರ್ಗ:ಕ್ರೈಸ್ತ ಧರ್ಮ
ಕ್ರಿ.ಪೂ. ೩೦

ವರ್ಷ **ಕ್ರಿ.ಪೂ. ೩೦** ಜೂಲಿಯನ್ ಪಂಚಾಂಗದ ಬುಧವಾರ ಆರಂಭವಾಗುವ ಸಾಮಾನ್ಯ ವರ್ಷವಾಗಿತ್ತು.

## ಮರಣ 
* ಮಾರ್ಕ್ ಆಂಟನಿ, ರೋಮ್‌ನ ರಾಜಕಾರಣಿ ಮತ್ತು ಸೈನ್ಯಾಧಿಪತಿ (ಅತ್ಮಹತ್ಯೆ) (ಜನನ. ಕ್ರಿ.ಪೂ. ೮೩)

ವರ್ಗ:ಕ್ರಿ.ಪೂ. ೩೦
ವರ್ಗ:ಕಾಲ
ಜೀವತ್ರಾಮ್ ಕೃಪಲಾನಿ

**ಆಚಾರ್ಯ ಕೃಪಲಾನಿ** ಎಂದೇ ಪ್ರಖ್ಯಾತರಾದ ಜೀವತ್ ರಾಮ್ ಭಗವಾನ್ ದಾಸ್ ಕೃಪಲಾನಿ (ನವೆಂಬರ್ ೧೧, ೧೮೮೮ - ಮಾರ್ಚ್ ೧೯, ೧೯೮೨) ಮಹಾನ್ ವಿದ್ವಾಂಸರಾಗಿ, ಸ್ವಾತಂತ್ರ್ಯ ಹೋರಾಟಗಾರರಾಗಿ, ಪರಿಸರವಾದಿಗಳಾಗಿ, ಆಧ್ಯಾತ್ಮಿಗಳಾಗಿ ಮತ್ತು ಜನಹಿತಚಿಂತಕಾರಾಗಿ ಭಾರತೀಯ ಸಮುದಾಯದಲ್ಲಿ ಪ್ರಖ್ಯಾತರಾಗಿದ್ದಾರೆ.

## ಜೀವನ
ವಿದ್ವಾಂಸ, ಸ್ವಾತಂತ್ರ್ಯ ಹೋರಾಟಗಾರ, ಪರಿಸರವಾದಿ, ಅಧ್ಯಾತ್ಮಿ, ಜನಪರ ಹಿತಚಿಂತಕರಾದ  ಆಚಾರ್ಯ ಜೀವತ್ ರಾಮ್ ಕೃಪಲಾನಿ ಅವರು ಜನಿಸಿದ ದಿನ ನವೆಂಬರ್ ೧೧, ೧೮೮೮. ಅವರು ಹುಟ್ಟಿ ಬೆಳೆದ ಊರು ಆಗಿನ ಭಾರತದ ಭಾಗವಾಗಿದ್ದ  ಸಿಂದ್ ಪ್ರಾಂತ್ಯದ ಹೈದರಾಬಾದು.   ಪುಣೆಯ ಫರ್ಗೂಸನ್ ಕಾಲೇಜಿನಲ್ಲಿ ಪದವಿ ಪಡೆದು ಶಿಕ್ಷಕರಾಗಿದ್ದವರು ಮಹಾತ್ಮ ಗಾಂಧೀಜಿಯವರು ದಕ್ಷಿಣ ಆಫ್ರಿಕಾದಿಂದ ಬಂದು ಸ್ವಾತಂತ್ರ್ಯ ಹೋರಾಟದಲ್ಲಿ ಪಾಲ್ಗೊಂಡಾಗ ತಮ್ಮ ಹುದ್ಧೆಯನ್ನು  ಬಿಟ್ಟು ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ಇಳಿದರು.

## ಸ್ವಾತಂತ್ರ್ಯ ಚಳುವಳಿಯಲ್ಲಿ
೧೯೨೦ರ ಬ್ರಿಟಿಷರ ವಿರುದ್ಧದ ಅಸಹಕಾರ ಚಳುವಳಿಯಿಂದ ಮೊದಲುಗೊಂಡಂತೆ ಎಂಭತ್ತರ ದಶಕದ ತುರ್ತುಪರಿಸ್ಥಿತಿಯವರೆಗೆ ಅವರು ಅಧಿಕಾರಶಾಹಿಯೊಂದಿಗಿನ ತಮ್ಮ ಭಿನ್ನಾಭಿಪ್ರಾಯಗಳ ಮೂಲಕ ಭಾರತೀಯ ಜನತೆಗೆ ಚಿರಪರಿಚಿತರಾದವರು. ಅವರು  ಭಾರತದ ಸ್ವಾತಂತ್ರ್ಯ ಹೋರಾಟದಲ್ಲಿ ಅಪ್ರತಿಮ ಕಾರ್ಯಕರ್ತರಾಗಿ ದುಡಿದವರು.  ಹಲವಾರು ಸೆರೆವಾಸಗಳಿಗೆ ಒಗ್ಗಿಕೊಂಡು ಸ್ವಾತಂತ್ರ್ಯ ಹೋರಾಟದಲ್ಲಿ ನಿರಂತರ ತಮ್ಮನ್ನು ತೊಡಗಿಸಿಕೊಂಡವರು.

## ಸ್ವಾತಂತ್ರ್ಯಾನಂತರದಲ್ಲಿ
ಸ್ವಾತಂತ್ರ್ಯ ಬರುವ ವೇಳೆಗೆ ಯಾರು ಮುಂದಿನ ಪ್ರಧಾನಿ ಎಂಬ ಕಾಂಗ್ರೆಸ್ಸಿನ ಮತ ಚಲಾವಣೆಯಲ್ಲಿ ಮೊದಲು ಪಟೇಲರು ನಂತರದಲ್ಲಿ ಆಚಾರ್ಯ ಕೃಪಲಾನಿ ಅವರು ಅತ್ಯಧಿಕ ಮತ ಗಳಿಸಿದ್ದರೂ ಮಹಾತ್ಮ ಗಾಂಧೀಜಿಯವರ ಇಚ್ಚೆಯನ್ನು ಮನ್ನಿಸಿದ ಈ ಈರ್ವರೂ ನೆಹರೂ ಅವರ ನೇತೃತ್ವವನ್ನು ಒಪ್ಪಿಕೊಂಡರು.   ಕೃಪಲಾನಿಯವರು ಭಾರತಕ್ಕೆ ಸ್ವಾತಂತ್ರ್ಯ ಬಂದ ಸಮಯದಲ್ಲಿ ಕಾಂಗ್ರೆಸ್ ಪಕ್ಷದ ಅಧ್ಯಕ್ಷರಾಗಿದ್ದವರು.

ಮುಂದೆ ೧೯೫೦ರ ಅವಧಿಯಲ್ಲಿ ನೆಹರೂ ಅವರ ಬೆಂಬಲ ಹೊಂದಿದ್ದರೂ ಪಟೇಲರ ಆತ್ಮೀಯರಾದ ಟಾಂಡನ್ ಅವರ  ವಿರುದ್ಧ ಅಧ್ಯಕ್ಷ ಚುನಾವಣೆಯಲ್ಲಿ ಸೋಲುಂಡ ಹಿನ್ನೆಲೆಯಲ್ಲಿ ರಾಷ್ಟ್ರೀಯ ಕಾಂಗ್ರೆಸ್ ತೊರೆದು ರೈತ ಕಾರ್ಮಿಕರ ಪ್ರಜಾ ಪಕ್ಷ ಸ್ಥಾಪಿಸಿ ನಂತರ ಅದನ್ನು  ಪ್ರಜಾ ಸೋಷಿಯಲಿಸ್ಟ್ ಪಕ್ಷದಲ್ಲಿ ವಿಲೀನಗೊಳಿಸಿದರು.  ಅವರ ಪತ್ನಿ ಸುಚೇತ ಕೃಪಲಾನಿ ಅವರು ಕಾಂಗ್ರೆಸ್ ಪಕ್ಷದಲ್ಲೇ ಇದ್ದು ಹಲವಾರು ಅವಧಿಯವರೆಗೆ ವಿವಿಧ ಮಂತ್ರಿಪದವಿಗಳಲ್ಲಿ ರಾರಾಜಿಸಿದ್ದರು.  ಆಕೆ ಉತ್ತರ ಪ್ರದೇಶದ ಪ್ರಥಮ ಮಹಿಳಾ ಮುಖ್ಯಮಂತ್ರಿಯೂ ಆಗಿದ್ದರು.    ೧೯೬೩ರಲ್ಲಿ ಭಾರತವು ಚೈನಾ ದೇಶದ ವಿರುದ್ಧದ ಯುದ್ಧದಲ್ಲಿ ಹೀನಾಯವಾದ ಸೋಲುಂಡ ಹಿನ್ನೆಲೆಯಲ್ಲಿ ಆಚಾರ್ಯ ಕೃಪಲಾನಿ ಅವರು ನೆಹರೂ ಸರ್ಕಾರದ ವಿರುದ್ಧ ಅವಿಶ್ವಾಸ ನಿರ್ಣಯವನ್ನು ಮಂಡಿಸಿದ್ದರು.

ನಿರಂತರವಾಗಿ ನೆಹರೂ ಅವರ ಆಡಳಿತ ಮತ್ತು ನೀತಿಗಳನ್ನು ವಿರೋಧಿಸುತ್ತಾ ಬಂದ ಕೃಪಲಾನಿಯವರು ಜೊತೆ ಜೊತೆಗೆ ಪರಿಸರ, ಆಧ್ಯಾತ್ಮ ಮುಂತಾದ ವಿಚಾರಗಳ ಜೊತೆಗೆ ಕಾಳಜಿ ವಹಿಸುತ್ತಾ ವಿನೋಬಾ ಭಾವೆಯವರ ಆದರ್ಶಗಳತ್ತ ನಡೆಯ ತೊಡಗಿದರು.

## ತುರ್ತುಪರಿಸ್ಥಿತಿಯಲ್ಲಿ
ಇಂದಿರಾ ಗಾಂಧಿಯವರ  ಧೋರಣೆಗಳನ್ನು ನಿರಂತರವಾಗಿ ವಿರೋಧಿಸುತ್ತಾ ಬಂದ ಕೃಪಲಾನಿ ಅವರನ್ನು ತುರ್ತುಪರಿಸ್ಥಿತಿಯ ಸಂದರ್ಭದಲ್ಲಿ ಮೊದಲ ದಿನದಿಂದಲೇ ಕಾರಾಗ್ರಹದಲ್ಲಿ ಇರಿಸಲಾಗಿತ್ತು.  ಮುಂದೆ ಜಯಪ್ರಕಾಶ್ ನಾರಾಯಣ ಮತ್ತು ಆಚಾರ್ಯ ಕೃಪಲಾನಿ ಅವರು ಜನತಾ ಪಕ್ಷದ ಮುಖೇನ  ಭಾರತದ ಮೊಟ್ಟ ಮೊದಲ ಕಾಂಗ್ರೆಸ್ಸೇತರ ಕೇಂದ್ರ ಸರ್ಕಾರವನ್ನು ಸ್ಥಾಪಿಸುವಲ್ಲಿ ಪ್ರಧಾನ ಪಾತ್ರ ವಹಿಸಿದ್ದರು.

## ವಿದಾಯ
ಆಚಾರ್ಯ ಕೃಪಲಾನಿಯವರು ೧೯೮೨ರ ವರ್ಷದ ಮಾರ್ಚ್ ತಿಂಗಳ ೧೯ರಂದು ತಮ್ಮ ೯೪ನೆಯ ವಯಸ್ಸಿನಲ್ಲಿ ನಿಧನರಾದರು.

## ಉಲ್ಲೇಖಗಳು 
# ಇಂಗ್ಲಿಷ್ ವಿಕಿಪೀಡಿಯಾದಲ್ಲಿ
# [inc.in/organization/105-J.B.-Kripalani/profile]
# [www.thefamouspeople.com/profiles/j-b-kirpalani-5303.php]
# [www.liveindia.com/freedomfighters/JBKripalani.html]

ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ರೋಮಾನ್ ಯಾಕಬ್ಸನ್

**ರೋಮಾನ್ ಓಸೀಪವಿಚ್ ಯಾಕಬ್‌ಸನ್**, (ರಷ್ಯಾದ ಭಾಷೆ, **Роман Осипович Якобсон**), (೧೧ ಅಕ್ಟೋಬರ್ ೧೮೯೬ – ೧೮ ಜುಲೈ ೧೯೮೨) ಸ್ವರೂಪವಾದಿ (ಫಾರ್ಮಲಿಜಮ್) ಪಂಥಕ್ಕೆ ಸಂಬಂಧಿತರಾಗಿದ್ದ ರಷ್ಯಾದ ಒಬ್ಬ ಭಾಷಾವಿಜ್ಞಾನಿ ಮತ್ತು ಸಾಹಿತ್ಯ ವಿಮರ್ಶಕರಾಗಿದ್ದರು. ಅವರು ಭಾಷೆ, ಕಾವ್ಯ, ಮತ್ತು ಕಲೆಯ ರಚನಾತ್ಮಕ ವಿಷ್ಲೇಷಣೆಯ ಬೆಳವಣಿಗೆಯನ್ನು ಆರಂಭಿಸುವ ಮೂಲಕ ೨೦ನೇ ಶತಮಾನದ ಅತ್ಯಂತ ಪ್ರಭಾವಶಾಲಿ ಭಾಷಾವಿಜ್ಞಾನಿಗಳ ಪೈಕಿ ಒಬ್ಬರೆನಿಸಿದರು. – July 18,
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* MIT "Guide to the Papers of Roman Jakobson" 

ಯಾಕಬ್ಸನ್
ಉಡುಪಿ ಖಾದ್ಯಶೈಲಿ

**ಉಡುಪಿ ಖಾದ್ಯಶೈಲಿ**ಯು ದಕ್ಷಿಣ ಭಾರತದ ಒಂದು ವಿಶ್ವವಿಖ್ಯಾತವಾಗಿರುವ ಪಾಕವಿಧಾನ. ಇದು ಕರ್ನಾಟಕದ ಖಾದ್ಯಶೈಲಿಯ ಒಂದು ಪ್ರಮುಖ ಭಾಗವಾಗಿದೆ ಮತ್ತು ತನ್ನ ಹೆಸರನ್ನು ಭಾರತದ ಕರ್ನಾಟಕ ರಾಜ್ಯದ ಕರಾವಳಿ ತೀರದ ನಗರವಾದ ಉಡುಪಿಯಿಂದ ಪಡೆದಿದೆ. ಉಡುಪಿ ಖಾದ್ಯಶೈಲಿಯ ಉಗಮ ಮಧ್ವಾಚಾರ್ಯರಿಂದ ಸ್ಥಾಪಿತವಾದ ಉಡುಪಿಯ ಅಷ್ಟಮಠದಲ್ಲಿ ಆಗಿದೆ.
## ಉಡುಪಿ ಖಾದ್ಯಗಳ ಸ್ಥೂಲ ಪಟ್ಟಿ
ವರ್ಗ:ಕರ್ನಾಟಕದ ಖಾದ್ಯಶೈಲಿ
ಗಿರಿಜಾ ದೇವಿ

**ಗಿರಿಜಾ ದೇವಿ** (ಜನನ ೧೯೨೯) ಬನಾರಸ್ ಘರಾಣದ ಪ್ರಸಿದ್ಧ ಗಾಯಕಿ.ಠುಮ್ರಿ ಗಾಯನವನ್ನು ಪ್ರಚಾರ ಮಾಡಿದವರಲ್ಲಿ ಅಗ್ರಗಣ್ಯರು. ಉತ್ತರ ಪ್ರದೇಶದ ವಾರಣಾಸಿಯಲ್ಲಿ ಜನಿಸಿದ ಇವರು,ತಮ್ಮ ಇಪ್ಪತ್ತನೆಯ ವಯಸ್ಸಿನಲ್ಲಿ ರೇಡಿಯೋದಲ್ಲಿ ಕಾರ್ಯಕ್ರಮ ನೀಡುವುದರ ಮೂಲಕ ಸಾರ್ವಜನಿಕ ಹಾಡುಗಾರಿಕೆ ಪ್ರಾರಂಭಿಸಿದರು. ಅನಂತರದ ದಿನಗಳಲ್ಲಿ ಕೌಟುಂಬಿಕ ವಿರೋಧದ ನಡುವೆಯೂ ಠುಮ್ರಿ,ಖಯಾಲ್, ಠಪ್ಪ,ಜಾನಪದ ಸಂಗೀತ ಮುಂತಾದ ಪ್ರಕಾರಗಳಲ್ಲಿ  ಹಾಡಿ ಜನಪ್ರಿಯತೆ ಗಳಿಸಿದರು.
## ಪ್ರದರ್ಶನ ವೃತ್ತಿಜೀವನ
ಗಿರಿಜಾ ದೇವಿ ಅವರು ೧೯೪೯ ರಲ್ಲಿ ಅಖಿಲ ಭಾರತ ರೇಡಿಯೋ ಅಲಹಾಬಾದ್ ನಲ್ಲಿ ತಮ್ಮ ಸಾರ್ವಜನಿಕ ಚೊಚ್ಚಲವನ್ನು ಮಾಡಿದರು, ಆದರೆ ಅವರ ತಾಯಿಯ ಮತ್ತು ಅಜ್ಜಿಯವರ ವಿರೋಧವನ್ನು ಎದುರಿಸಿದರು, ಏಕೆಂದರೆ ಸಾಂಪ್ರದಾಯಿಕವಾಗಿ ಯಾವುದೇ ಉನ್ನತ ವರ್ಗದ ಮಹಿಳೆ ಸಾರ್ವಜನಿಕವಾಗಿ ಮಾಡಬಾರದು ಎಂದು ನಂಬಲಾಗಿದೆ.  ಗಿರೀಜಾ ದೇವಿ ಇತರರಿಗೆ ಖಾಸಗಿಯಾಗಿ ನಿರ್ವಹಿಸಲು ಒಪ್ಪಿಕೊಂಡರು, ಆದರೆ ೧೯೫೧ ರಲ್ಲಿ ಬಿಹಾರದಲ್ಲಿ ತನ್ನ ಮೊದಲ ಸಾರ್ವಜನಿಕ ಸಂಗೀತ ಕಾರ್ಯಕ್ರಮವನ್ನು ನೀಡಿದರು.  ಅವರು ೧೯೬೦ ರ ದಶಕದ ಆರಂಭದಲ್ಲಿ ನಿಧನರಾಗುವವರೆಗೂ ಅವರು ಶ್ರೀ ಚಂದ್ ಮಿಶ್ರೊಂದಿಗೆ ಅಧ್ಯಯನ ಮಾಡಿದರು, ೧೯೮೦ ರ ದಶಕದಲ್ಲಿ ಕೋಲ್ಕತಾದ ಐಟಿಸಿ ಸಂಗೀತ ರಿಸರ್ಚ್ ಅಕಾಡೆಮಿಯ ಸಿಬ್ಬಂದಿ ಸದಸ್ಯರಾಗಿಯೂ ಮತ್ತು ೧೯೯೦ ರ ದಶಕದ ಪೂರ್ವಾರ್ಧದಲ್ಲಿ ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಲ್ಲಿಯೂ ಅವರು ಕೆಲಸ ಮಾಡಿದರು ಮತ್ತು ಅವರ ಸಂಗೀತ ಪರಂಪರೆಯನ್ನು ಸಂರಕ್ಷಿಸಲು ಹಲವಾರು ವಿದ್ಯಾರ್ಥಿಗಳನ್ನು ಕಲಿಸಿದರು.  ಗಿರೀಜಾ ದೇವಿ ಸಾಮಾನ್ಯವಾಗಿ ಪ್ರವಾಸ ಮತ್ತು ೨೦೦೯ ರಲ್ಲಿ ಪ್ರದರ್ಶನ ಮುಂದುವರಿಸಿದರು.

ಗಿರಿಯಾಜಾ ದೇವಿಯು ಬನಾರಸ್ ಘರಾನಾದಲ್ಲಿ ಹಾಡಿದರು ಮತ್ತು ಸಂಪ್ರದಾಯದ ವಿಶಿಷ್ಟವಾದ ಪಾರಾಬಿ ಆಂಗ್ ಥುಮರಿ ಶೈಲಿಯನ್ನು ಪ್ರದರ್ಶಿಸಿದರು, ಅವರ ಸ್ಥಿತಿ ಅವರನ್ನು ಮೇಲಕ್ಕೆತ್ತುವಂತೆ ಸಹಾಯ ಮಾಡಿತು. ಅವರ ಸಂಗ್ರಹದಲ್ಲಿ ಅರೆ-ಶಾಸ್ತ್ರೀಯ ಪ್ರಕಾರಗಳಾದ ಕಾಜ್ರಿ, ಚೈತಿ, ಮತ್ತು ಹೋಳಿ ಮತ್ತು ಅವರು ಕಯಾಲ್, ಭಾರತೀಯ ಜಾನಪದ ಸಂಗೀತ ಮತ್ತು ಟಪ್ಪಾ ಹಾಡಿದ್ದರು.  ಸಂಗೀತ ಮತ್ತು ಸಂಗೀತಗಾರರ ಹೊಸ ಗ್ರೋವ್ ಡಿಕ್ಷನರಿ ಒಮ್ಮೆ ತನ್ನ ಅರೆ ಶಾಸ್ತ್ರೀಯ ಹಾಡುಗಾರಿಕೆ ಬಿಹಾರ ಮತ್ತು ಪೂರ್ವ ಉತ್ತರ ಪ್ರದೇಶದ ಹಾಡುಗಳ ಪ್ರಾದೇಶಿಕ ಗುಣಲಕ್ಷಣಗಳೊಂದಿಗೆ ತನ್ನ ಶಾಸ್ತ್ರೀಯ ತರಬೇತಿ ಸಂಯೋಜಿಸಿದ ಹೇಳಿದರು.

## ಪ್ರಶಸ್ತಿಗಳು
# ೧೯೭೨ ರಲ್ಲಿ ಪದ್ಮಶ್ರೀ ಪ್ರಶಸ್ತಿ, 
# ೧೯೮೯ ರಲ್ಲಿ ಪದ್ಮಭೂಷಣ ಪ್ರಶಸ್ತಿ ದೊರೆತಿದೆ.
#ಪದ್ಮ ವಿಭೂಷನ್ (೨೦೧೬) 
#ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ (೧೯೭೭)
#ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್ (೨೦೧೦) 
#ಮಹಾ ಸಂಗೀತ ಸಂಮನ್ ಪ್ರಶಸ್ತಿ (೨೦೧೨) 
#ಸಂಗೀತ ಸಮಿನ್ ಪ್ರಶಸ್ತಿ (ಡೋವರ್ ಲೇನ್ ಮ್ಯೂಸಿಕ್ ಕಾನ್ಫರೆನ್ಸ್)
#ಗಿಮಾ ಪ್ರಶಸ್ತಿಗಳು ೨೦೧೨ (ಜೀವಮಾನ ಸಾಧನೆ)

## ಉಲ್ಲೇಖಗಳು

## ಬಾಹ್ಯ ಸಂಪರ್ಕಗಳು
*
* For Girija devi music was an expression of emotion, Hindu, Vidya shah, Oct, 30, 2017

ವರ್ಗ:ಸಂಗೀತ
ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ನಮ್ಮೂರ ಮಂದಾರ ಹೂವೆ (ಚಲನಚಿತ್ರ)

**ನಮ್ಮೂರ ಮಂದಾರ ಹೂವೆ** ೧೯೯೭ರಲ್ಲಿ ಬಿಡುಗಡೆಯಾದ ಸುನೀಲ್ ಕುಮಾರ್ ದೇಸಾಯಿಯವರ ನಿರ್ದೇಶನದ  ಕನ್ನಡ ಚಲನಚಿತ್ರ. ಇದರಲ್ಲಿ ಶಿವರಾಜ್‍ಕುಮಾರ್, ರಮೇಶ್, ಪ್ರೇಮಾ ಮುಖ್ಯ ಪಾತ್ರದಲ್ಲಿ ಅಭಿನಯಿಸಿದ್ದರು. ಇದೇ ಚಲನಚಿತ್ರದಿಂದಲೇ ಯಾಣ ಪ್ರಸಿದ್ಧಿಯಾಯಿತು.  ಇಳಯರಾಜ ಸಂಗೀತ ನೀಡಿದ್ದಾರೆ.

## ತಾರಾಗಣ
*ಶಿವರಾಜ್ ಕುಮಾರ್
*ರಮೇಶ್
*ಪ್ರೇಮಾ
*ರಮೇಶ್ ಭಟ್
*ಮಾಸ್ಟರ್ ವಿನಾಯಕ್ ಜೋಶಿ
## ತಾಂತ್ರಿಕ ವರ್ಗ 
|music          = Ilayaraja
|released       = ೧೯೯೭
|runtime        = ೧೬೮ ನಿಮಿಷ
|country        = ಭಾರತ
|language       =ಕನ್ನಡ
|budget         =
|preceded_by    =
|followed_by    =
|website        =
}}

ವರ್ಗ:ಕನ್ನಡ ಚಲನಚಿತ್ರಗಳು
ಪರ್ಯಾಯ ದ್ವೀಪ

[thumb |150px|[ದಕ್ಷಿಣ ಭಾರತವು ಒಂದು ಪರ್ಯಾಯ ದ್ವೀಪ.]]
**ಪರ್ಯಾಯ ದ್ವೀಪ**ಗಳು ಹೆಚ್ಚಾಗಿ ನೀರಿನಿಂದ ಆವೃತವಾಗಿರುವ ಭೂಪ್ರದೇಶಗಳು.

#### ಯುರೋಪ್ : 
ಸ್ಕಾಂಡಿನೇವಿಯಾ ಪರ್ಯಾಯ ದ್ವೀಪ

ಐಬೇರಿಯಾ ಪರ್ಯಾಯ ದ್ವೀಪ

ಬಾಲ್ಕನ್ ಪರ್ಯಾಯ ದ್ವೀಪ

ಇಟಲಿ ಪರ್ಯಾಯ ದ್ವೀಪ

#### ಉತ್ತರ ಅಮೇರಿಕಾ 
ಲ್ಯಾಬ್ರಡಾರ್ ಪರ್ಯಾಯ ದ್ವೀಪ

ಅಲಾಸ್ಕಾ ಪರ್ಯಾಯ ದ್ವೀಪ

ಒಲಿಂಪಿಕ್ ಪರ್ಯಾಯ ದ್ವೀಪ

ಫ್ಲೋರಿಡಾ ಪರ್ಯಾಯ ದ್ವೀಪ

ಬಾಹ ಕ್ಯಾಲಿಫೋರ್ನಿಯಾ ಪರ್ಯಾಯ ದ್ವೀಪ

ಯುಕಾಟಾನ್ ಪರ್ಯಾಯ ದ್ವೀಪ

#### ದಕ್ಷಿಣ ಅಮೇರಿಕ 
ಬ್ರುನ್ಸ್ವಿಕ್ ಪರ್ಯಾಯ ದ್ವೀಪ

#### ಅಂಟಾರ್ಟಿಕಾ 
ಅಂಟಾರ್ಟಿಕಾ ಪರ್ಯಾಯ ದ್ವೀಪ

#### ಆಫ್ರಿಕಾ 
ಆಫ್ರಿಕಾ ಪರ್ಯಾಯ ದ್ವೀಪ

#### ಆಸ್ಟ್ರೇಲಿಯಾ 
ಫ್ಲೂರಿಯು ಪರ್ಯಾಯ ದ್ವೀಪ

ಕೇಪ್ ಯಾರ್ಕ್  ಪರ್ಯಾಯ ದ್ವೀಪ

ಐರ್ ಪರ್ಯಾಯ ದ್ವೀಪ

ಲೀಫೇವರ್ ಪರ್ಯಾಯ ದ್ವೀಪ

#### ಏಷ್ಯಾದ ಪರ್ಯಾಯ ದ್ವೀಪ
ಇಂಡೋಚೈನಾ ಪರ್ಯಾಯ ದ್ವೀಪ
alt=ಕೊರಿಯ ಪರ್ಯಾಯ ದ್ವೀಪ|thumb|ಕೊರಿಯ ಪರ್ಯಾಯ ದ್ವೀಪ
ಅನಟೋಲಿಯನ್  ಪರ್ಯಾಯ ದ್ವೀಪ

ಅರೇಬಿಯಾ ಪರ್ಯಾಯ ದ್ವೀಪ

ಭಾರತ ಪರ್ಯಾಯ ದ್ವೀಪ

ಕಂಚಟ್ಕಾ ಪರ್ಯಾಯ ದ್ವೀಪ

ಕಾಠಿಯಾವಾರ್ ಪರ್ಯಾಯ ದ್ವೀಪ

ಕೊರಿಯಾ  ಪರ್ಯಾಯ ದ್ವೀಪ

ಮಲಯಾ  ಪರ್ಯಾಯ ದ್ವೀಪ

ಶಾಂಡೊಂಗ್ ಪರ್ಯಾಯ ದ್ವೀಪ 

ವರ್ಗ:ಭೂಗೋಳ
*
ಕನಸು

[[Electroencephalography|EEG showing brainwaves during REM sleep|thumb|200px]]
**ಕನಸು** ಎಂದರೆ ಒಬ್ಬ ವ್ಯಕ್ತಿ  ನಿದ್ರೆಯಲ್ಲಿ ಅನುಭವಿಸುವ ಕಥೆ. ಇದು ಕಾಲ್ಪನಿಕವಾಗಿರುತ್ತದೆಯಾದರೂ ನಿಜ ಜೀವನಕ್ಕೆ ಸಂಬಂಧಿಸಿರುತ್ತದೆ. ಕೆಲವು ಕನಸುಗಳು ಮನಸಿಗೆ ಮುದವನ್ನು ನೀಡಿದರೆ ಕೆಲವು ಕಹಿ ಅನುಭವಗಳನ್ನು ಕೊಡುತ್ತವೆ. ಕೆಲವರಲ್ಲಿ ಇದು ಎಚ್ಚರವಾದ ನಂತರವೂ ಜ್ಞಾಪಕದಲ್ಲಿದ್ದರೆ, ಕೆಲವರಿಗೆ ಅರೆಬರೆ ಜ್ಞಾಪಕವಿರುತ್ತದೆ. ಒಂದು ಕನಸ್ಸಿನ ಅವಧಿ ಸುಮಾರು ೫ ರಿಂದ ೫೦ ನಿಮಿಷವಿರಬಹುದು. ಒಬ್ಬ ವ್ಯಕ್ತಿಯು ತನ್ನ ಜೀವನಾವಧಿಯಲ್ಲಿ ಸುಮಾರು ೧,೦೦,೦೦೦ಕ್ಕೂ ಹೆಚ್ಚು ಕನಸುಗಳನ್ನು ಕಾಣುವನು.
ಸ್ಪಷ್ಟ ಕನಸು ಎಂದರೆ, ಕನಸುಗಳು ಕಾಣುವಾಗ ಕನಸುಗಾರನಿಗೆ ತಾನು ಕನಸು ಕಾಣುತ್ತಿದ್ದೇನೆಂದು ಗೊತ್ತಿರುತ್ತದೆ.
ಕನಸು ಹೇಗೆ ಬೀಳುತ್ತದೆ? 
## ಕನಸು ನಮಗೆ ೨ ಕಾರಣಗಳಿಂದ ಬೀಳಬಹುದು
* ನಾವು ಯಾವ ವಿಷಯದ ಬಗ್ಗೆ ಹೆಚ್ಚು ಆಲೋಚಿಸುತ್ತೇವೆಯೋ ಅಥವಾ ಚಿಂತೆ ಮಾಡುತ್ತೇವೆಯೋ ಆ ವಿಷಯ ನಮಗೇ ತಿಳಿಯದಂತೆ ನಮ್ಮ ಮನಸ್ಸಿನ ಆಳದವರೆಗೆ ತಲುಪಿರುತ್ತದೆ ಹಾಗಾಗಿ ಅದು ಕನಸಿನಲ್ಲಿ ಕಾಣಬಹುದು.
* ಕನಸು ವ್ಯಕ್ತಿಯ ಜೀವನದಲ್ಲಿ ಮುಂದೆ ನಡೆಯುವ ಕಾರ್ಯದ ಮುನ್ಸೂಚನೆಯೂ ಆಗಿರಬಹುದು.
## ಬಾಹ್ಯಸಂಪರ್ಕಗಳು 
* Dream Psychology by Sigmund Freud 
* Rüya Tabirleri

ವರ್ಗ:ಮನೋವಿಜ್ಞಾನ
ಕಿರೀಟ

, currently located in Rosenborg Castle, Copenhagen.)]]

**ಕಿರೀಟ**ವು ಒಬ್ಬ ಅರಸ ಅಥವಾ ಒಬ್ಬ ದೇವತೆಯಿಂದ ಧರಿಸಲ್ಪಟ್ಟ ತಲೆಯುಡಿಗೆಯ ಸಾಂಪ್ರದಾಯಿಕ ಸಾಂಕೇತಿಕ ಪ್ರಕಾರ, ಮತ್ತು ಇದು ಸಾಂಪ್ರದಾಯಿಕವಾಗಿ ಅಧಿಕಾರ, ಔರಸತ್ವ, ಅಮರತ್ವ, ಸದಾಚಾರ, ವಿಜಯ, ಯಶಸ್ಸು ಪುನರುಜ್ಜೀವನ, ಘನತೆ ಮತ್ತು ಮರಣೋತ್ತರ ಬದುಕಿನ ಕೀರ್ತಿಯನ್ನು ಪ್ರತಿನಿಧಿಸುತ್ತದೆ. ಕಲೆಯಲ್ಲಿ ಕಿರೀಟವನ್ನು ದೇವದೂತರು ಭೂಲೋಕದಲ್ಲಿರುವವರಿಗೆ ಕೊಡುತ್ತಿರುವಂತೆ ತೋರಿಸಬಹುದು. ಸಾಂಪ್ರದಾಯಿಕ ಸ್ವರೂಪದ ಹೊರತಾಗಿ, ಕಿರೀಟವು, ಉದಾಹರಣೆಗೆ, ಹೂವುಗಳು, ನಕ್ಷತ್ರಗಳು, ಓಕ್ ಮರದ ಎಲೆಗಳು ಅಥವಾ ಮುಳ್ಳುಗಳಿಂದ ನಿರ್ಮಿಸಲ್ಪಟ್ಟಿರಬಹುದು, ಮತ್ತು ಇತರರಿಂದ ಧರಿಸಲ್ಪಡಬಹುದು, ಮತ್ತು ಹೀಗೆ ನಿರ್ದಿಷ್ಟ ಕಿರೀಟದಿಂದ ಕಿರೀಟಧಾರಣೆಯ ಕಾರ್ಯವು ಏನನ್ನು ಸಂಕೇತಿಸಲು ಉದ್ದೇಶಿಸುತ್ತದೆಂಬುದನ್ನು ಪ್ರತಿನಿಧಿಸುತ್ತದೆ.

ವರ್ಗ:ಆಭರಣಗಳು
ಪ್ರೌಡದೇವರಾಯ

**ಪ್ರೌಡ ದೇವರಾಯ** ಅಥವಾ **ಪ್ರೌಡ ರಾಯ** ೧೪೮೫ರಲ್ಲಿ ಸ್ವಲ್ಪ ಕಾಲ ವಿಜಯನಗರ ಸಾಮ್ರಾಜ್ಯವನ್ನು ಆಳಿದವ. ಜನಪ್ರಿಯತೆ ಇಲ್ಲದಿದ್ದ ಈತನನ್ನು ಸಾಳುವ ನರಸಿಂಹ ದೇವರಾಯನು ಪದದಿಂದ ಉಚ್ಛಾಟಿಸಿದನು.

ವರ್ಗ:ವಿಜಯನಗರ ಸಾಮ್ರಾಜ್ಯ
ನಿದ್ರೆ

thumb|೨೦೦px|ನಿದ್ರೆ ಮಾಡುತ್ತಿರುವ ಹೆಂಗಸು
ಒಬ್ಬ ವ್ಯಕ್ತಿ ಎಚ್ಚರವಿಲ್ಲದಿದ್ದಾಗ **ನಿದ್ರೆ** ಮಾಡುತ್ತಿರುತ್ತಾನೆ. ಸಾಮಾನ್ಯವಾಗಿ ಎಲ್ಲರೂ ರಾತ್ರಿ ಹೊತ್ತು ಮಲಗಿರುತ್ತಾರೆ. ಹಗಲು ಹೊತ್ತು ಎಚ್ಚರವಿರುತ್ತಾರೆ - ಶಾಲೆಗೆ ಹೋಗುವವರು, ಕೆಲಸ ಮಾಡುವವರು, ಇತ್ಯಾದಿ. ಇದಲ್ಲದೇ, ಹಲವು ಮಕ್ಕಳು ಹಾಗು ವಯಸ್ಕರು ಮಧ್ಯಾಹ್ನ ಕೂಡ ನಿದ್ರೆ ಮಾಡುತ್ತಾರೆ. ಪ್ರಾಣಿಗಳು ಸಹ ನಿದ್ರೆ ಮಾಡುತ್ತವೆ.

## ಯಾತಕ್ಕಾಗಿ ನಿದ್ರೆ? 
ನಮ್ಮ ದೇಹವು ಒಂದು ಯಂತ್ರವಿದ್ದಂತೆ,ದಿನ ಪೂರ್ತಿ ಕೆಲಸ ಮಾಡುವ ನಮ್ಮ ಕಣ್ಣು,ಕಾಲು ಕೈ, ಕಿವಿ, ನಾಲಿಗೆ,
## ನೋಡಿ
*ನಿದ್ರಾಹೀನತೆ

## ಉಲ್ಲೇಖಗಳು
ವರ್ಗ:ಆರೋಗ್ಯ
ವರ್ಗ:ಜೀವಕ್ರಿಯಶಾಸ್ತ್ರ
ವರ್ಗ:ನರವಿಜ್ಞಾನ
೧೮೫೩

**೧೮೫೩** (**MDCCCLIII**) ಗ್ರೆಗೋರಿಯನ್ ಪಂಚಾಂಗದ ಶನಿವಾರ ಆರಂಭವಾದ ಅಧಿಕ ವರ್ಷವಾಗಿತ್ತು. ಇದು ೧೯ನೆ ಶತಮಾನದ ೫೩ನೆ ವರ್ಷ.

## ಜನನ 
* ಮಾರ್ಚ್ ೩೦ - ವಿನ್ಸೆಂಟ್ ವಾನ್ ಗೋ, ಡಚ್ ವರ್ಣಚಿತ್ರಕಾರ (ನಿ. ೧೮೯೦)
* ಜುಲೈ ೧೮ - ಹೆಂಡ್ರಿಕ್ ಲೊರೆನ್ಟಜ್, ಡಚ್ ಭೌತಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೨೮)

ವರ್ಗ:೧೮೫೩
ಸನಾ

**ಸನಾ** () ಯೆಮೆನ್ ದೇಶದ ರಾಜಧಾನಿ ಮತ್ತು ಸನಾ ಪ್ರಾಂತ್ಯದ ಕೇಂದ್ರ. ಇದು ಯೆಮನ್‌ನ ಅತ್ಯಂತ ದೊಡ್ಡ ನಗರ. ೨೦೦೪ರ ಜನಗಣತಿಯ ಪ್ರಕಾರ ಇಲ್ಲಿನ ಜನಸಂಖ್ಯೆ ೧,೭೪೭,೬೨೭.

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ವರ್ಗ:ಯೆಮೆನ್
ಸಿಡ್ನಿ

**ಸಿಡ್ನಿ** ಆಸ್ಟ್ರೇಲಿಯ ದೇಶದ ಅತ್ಯಂತ ದೊಡ್ಡ ನಗರ. ೨೦೦೮ರ ಅಂದಾಜಿನ ಪ್ರಕಾರ ಇಲ್ಲಿನ ಜನಸಂಖ್ಯೆ ಸುಮಾರು ೪.೩೪ ದಶಲಕ್ಷ. ಇದು ನ್ಯೂ ಸೌಥ್ ವೇಲ್ಸ್ ರಾಜ್ಯದ ರಾಜಧಾನಿ ಮತ್ತು ಆಸ್ಟ್ರೇಲಿಯಾದಲ್ಲಿ ಬ್ರಿಟಿಷ್ ಸಾಮ್ರಾಜ್ಯದ ಮೊದಲ ವಸಾಹತು. ಇ ನಗರವನ್ನು ೧೭೮೮ರಲ್ಲಿ ಸ್ಥಾಪಿಸಲಾಯಿತು. 

## ಉಲ್ಲೇಖಗಳು 
ವರ್ಗ:ಆಸ್ಟ್ರೇಲಿಯ
ವರ್ಗ:ಒಲಿಂಪಿಕ್ ಕ್ರೀಡಾಕೂಟದ ಆತಿಥೇಯ ನಗರಗಳು
ಅಪರಾಧ

:***ದಂಡ** ಲೇಖನಕ್ಕಾಗಿ ಇಲ್ಲಿ ನೋಡಿ.*
ಒಂದು ಸಮುದಾಯದ ನೀತಿಗಳ ವಿರುದ್ಧದ ನಡವಳಿಕೆಯನ್ನು **ಅಪರಾಧ** ಎನ್ನುತ್ತಾರೆ. ಅಪರಾಧ ಎಸೆಗುವ ವ್ಯಕ್ತಿಗಳು ಅಪರಾಧಿಗಳು. ನಮ್ಮ ಯಾವುದಾದರು ಕ್ರಿಯೆ ಮತ್ತೊಬ್ಬರಿಗೆ ತೊಂದರೆ ಉಂಟು ಮಾಡಿದರೆ, ಅದು ಅಪರಾಧವಾಗುತ್ತದೆ - ಕೊಲೆ, ಸುಲಿಗೆ, ಕಳ್ಳತನ, ಇತ್ಯಾದಿ.
thumb
ಯಾವುದು ಅಪರಾಧ, ಯಾವುದು ಇಲ್ಲ ಎಂಬುದನ್ನು ಆಯಾ ರಾಷ್ಟ್ರಗಳು ನಿರ್ಧರಿಸಿರುತ್ತವೆ. ಪ್ರಪಂಚದ ಹಲವು ರಾಷ್ಟ್ರಗಳು ಅಪರಾಧ ನಡೆಯುವುದನ್ನು ತಡೆಯಲು ಪೋಲೀಸ್ ಪಡೆಯಯನ್ನು ನಿಯೋಜಿಸಿರುತ್ತವೆ. ನಡೆದ ಅಪರಾಧಕ್ಕೆ ಶಿಕ್ಷೆ ವಿಧಿಸಲು ನ್ಯಾಯಾಂಗ ಇಲಾಖೆ ಜಾರಿಯಲ್ಲಿರುತ್ತದೆ.

ವರ್ಗ:ಅಪರಾಧ
ವರ್ಗ:ಸಮಾಜಶಾಸ್ತ್ರ
ವರ್ಗ:ಕಾನೂನು
ಜೋಡಿ ನಕ್ಷತ್ರ

thumb|Binary star
'**ಜೋಡಿ ನಕ್ಷತ್ರ**' (Binary star) ಅತ್ಯಂತ ಸಮೀಪದಲ್ಲಿ ಆದರೆ ಒಂದನ್ನೊಂದು ಬಿಟ್ಟಿರಲಾರದ ನಕ್ಷತ್ರಗಳು.ಇವುಗಳು ಪರಸ್ಪರ ಗುರುತ್ವಶಕ್ತಿಯಿಂದ ಒಂದನ್ನೊಂದು ಸುತ್ತುವರಿಯುತ್ತಿರುತ್ತವೆ.ಕೆಲವು ಈ ರೀತಿಯ ನಕ್ಷತ್ರಗಳನ್ನು ದೂರದರ್ಶಕಗಳ ಸಹಾಯದಿಂದ ನೋಡಬಹುದಾಗಿದೆ.ಹೆಚ್ಚಿನ ಎಲ್ಲ್ಲಾ ನಕ್ಷತ್ರಗಳು ಜೋಡಿಗಳನ್ನು ಹೊಂದಿವೆ ಎಂದು ಖಗೋಳಶಾಸ್ತ್ರಜ್ಞರ ಅಭಿಮತ.

ವರ್ಗ:ನಕ್ಷತ್ರಗಳು
ವರ್ಗ:ಖಗೋಳಶಾಸ್ತ್ರ
ರೆಂಬ್ರಾಂಟ್

**ರೆಂಬ್ರಾಂಟ್** ಎಂದು ಪ್ರಸಿದ್ಧರಾದ ಡಚ್ ಕಲಾವಿದ **ರೆಂಬ್ರಾಂಟ್ ಹರ್ಮೆನ್ಸೂನ್ ವಾನ್ ರಿಜ್ನ್** (ಜುಲೈ ೧೫, ೧೬೦೬ – ಅಕ್ಟೋಬರ್ ೪, ೧೯೬೯) ವಿಶ್ವದ ಮಹಾನ್ ಕಲೆಗಾರರಲ್ಲಿ ಒಬ್ಬರಾಗಿದ್ದಾರೆ.  ತಮ್ಮ ಜೀವಿತಾವಧಿಯಲ್ಲಿ ಸೃಷ್ಟಿಸಿದ ಶ್ರೇಷ್ಠ  ಕಲಾಕೃತಿಗಳಿಂದಾಗಿ ಅವರ ಜೀವನ ಕಾಲವನ್ನು  ಕಲಾಜಗತ್ತಿನ ಸ್ವರ್ಣಯುಗವೆಂದು ಕರೆಯಲಾಗಿದೆ.  

## ಜೀವನ
ರೆಂಬ್ರಾಂಟ್ ವಾನ್ ರಿಜ್ನ್ ಅವರು ಈಗ ನೆದರ್ ಲ್ಯಾಂಡ್ಸ್ ಎಂದು ಕರೆಯಲ್ಪಡುತ್ತಿರುವ ಅಂದಿನ ಡಚ್ ಗಣರಾಜ್ಯದ ಲೀಡನ್ ಎಂಬಲ್ಲಿ ಜುಲೈ ೧೫, ೧೬೦೬ರ ವರ್ಷದಲ್ಲಿ ಜನಿಸಿದರು. ಪುಟ್ಟ ವಯಸ್ಸಿನಲ್ಲೇ ಕಲೆಯ ಕಡೆಗೆ ಆಕರ್ಷಿತರಾದ ರೆಂಬ್ರಾಂಟರು ಆ ಕಾಲದ ಶ್ರೇಷ್ಠ ಕಲಾವಿದರೆನಿಸಿದ್ದ ಪೀಟರ್ ಲಾಸ್ಟ್ ಮ್ಯಾನ್, ಜಾಕಬ್ ವಾನ್ ಸ್ವಾನೆನ್ ಬರ್ಗ್ ಮತ್ತು ಜಾಕಬ್ ಪಯ್ನಾಸ್ ಮುಂತಾದವರಲ್ಲಿ ತಮ್ಮ ಕಲಿಕೆಯನ್ನು  ಮಾಡಿದರು.  ತಮ್ಮ ಪ್ರಾರಂಭದ ದಿನಗಳಲ್ಲಿ ಅವರು ತಮ್ಮ ಚಿತ್ರವನ್ನೂ ಒಳಗೊಂಡಂತೆ ಅನೇಕ ವ್ಯಕ್ತಿಚಿತ್ರಗಳನ್ನು ಬಿಡಿಸಿದ್ದರು.

## ಪರ್ವ ಕಾಲ
೧೬೩೧ರ ವರ್ಷದಲ್ಲಿ ಆಮ್ಸ್ಟರ್ಡ್ಯಾಮ್ ಪ್ರದೇಶಕ್ಕೆ ಬಂದ ರೆಂಬ್ರಾಂಟ್ ಅಲ್ಲಿ ವೃತ್ತಿಪರ ವ್ಯಕ್ತಿಚಿತ್ರ ಕಲಾವಿದರಾಗಿ ಮಾನ್ಯತೆಗಳಿಸಿದರು.  ಮುಂದೆ ರೆಂಬ್ರಾಂಟ್ ಅವರ ಕುಂಚದಲ್ಲಿ ವಿಧ ವಿಧ ರೀತಿಯ ಪೌರಾಣಿಕ, ಐತಿಹಾಸಿಕ, ಪ್ರಕೃತಿ ಚಿತ್ರಣವೇ ಮುಂತಾದ ಅನೇಕ ವಸ್ತು ವಿಚಾರಗಳ ಕುರಿತಾದ ಚಿತ್ರಗಳು ಮೂಡಲಾರಂಭಿಸಿದವು.  ರೆಂಬ್ರಾಂಟರ ಸಮಕಾಲೀನರು ಬೈಬಲನ್ನು ವರ್ಣಕಲೆಗೆ  ತಂದ ಇವರ ಸಾಮರ್ಥ್ಯವನ್ನು ಅಪಾರಾವಾಗಿ ಕೊಂಡಾಡಿದ್ದು ಇವರ ಚಿತ್ರಗಳಲ್ಲಿ ಹೊರಹೊಮ್ಮಿರುವ  ಭಾವನಾತ್ಮಕ ಸೂಕ್ಷ್ಮಜ್ಞತೆಗಳನ್ನು ಅಪ್ರತಿಮವೆಂದು ಪರಿಗಣಿಸಿ ಇವರನ್ನು  ಕಲಾಜಗತ್ತಿನ ಪ್ರವಾದಿ ಎಂದು ಬಣ್ಣಿಸಿದ್ದಾರೆ.   ಕಾಲ್ಪನಿಕ ಚಿತ್ರವಿನ್ಯಾಸಗಳಲ್ಲೂ ರೆಂಬ್ರಾಂಟ್ ಪ್ರಖ್ಯಾತಿ ಪಡೆದಿದ್ದರು.  

ಇಪ್ಪತ್ತನೆಯ ಶತಮಾನದ ಕಲಾಪ್ರವೀಣರ ಪ್ರಕಾರ ರೆಂಬ್ರಾಂಟ್ ವಾನ್ ರಿಜ್ನ್ ಅವರು ೬೦೦ಕ್ಕೂ ಹೆಚ್ಚು ವರ್ಣ ಚಿತ್ರಗಳನ್ನೂ, ೪೦೦ಕ್ಕೂ ಹೆಚ್ಚು  ಕೆತ್ತನೆಯ ರೀತಿಯ ಚಿತ್ರಗಳನ್ನೂ. ಸುಮಾರು ೨೦೦೦ದಷ್ಟು ರೇಖಾ ಚಿತ್ರಗಳನ್ನು ಬಿಡಿಸಿದ್ದರೆಂಬ ಅಂದಾಜಿದೆ.

## ಮಹಾನ್ ಸೃಷ್ಟಿಗಳು
ನೈಟ್ ವಾಚ್, ಅರಿಸ್ಟಾಟಲ್ ಕಂಟೆಂಪ್ಲೇಟಿಂಗ್ ಎ ಬಸ್ಟ್ ಆಫ್ ಹೋಮರ್, ದಿ ಮಿಲ್, ಅರ್ಟಿಮಿಸಿಯಾ ಮುಂತಾದ ಕಲಾಕೃತಿಗಳು ರೆಂಬ್ರಾಂಟರ ಕಲಾ ನೈಪುಣ್ಯವನ್ನು ಅನನ್ಯವಾಗಿ ಬೆಳಗಿದವು.  ಪ್ರಕೃತಿ ಚಿತ್ರಣದಲ್ಲಿ ಅತ್ಯಂತ ನಿಪುಣರಾದ ಇವರ ಚಿತ್ರಗಳು ಬೆಳಕು ಮತ್ತು ವರ್ಣ ಸಂಯೋಜನೆ ಅರಿಯಲು ಕಲಾವಿದ್ಯಾರ್ಥಿಗಳಿಗೆ ಶ್ರೇಷ್ಠ ಮಾರ್ಗದರ್ಶಕಗಳಾಗಿವೆ. ಇಂಪ್ರೆಷನಿಸಂ ಪಂಥದ ಪ್ರಮುಖ ಕಲಾಕಾರರಾದ ಇವರ ‘ದಿ ನೈಟ್ ವಾಚ್’ ಸೇರಿದಂತೆ ಹಲವಾರು ಪ್ರಸಿದ್ಧ ಕೃತಿಗಳು ಪ್ರಸ್ತುತ ನೆದರ್ ಲ್ಯಾಂಡಿನ ಕಲಾ ವಸ್ತು ಸಂಗ್ರಹಾಲಯದಲ್ಲಿ ರಕ್ಷಿಸಲ್ಪಟ್ಟಿವೆ.  ರೆಂಬ್ರಾಂಟರ ಮನೆಯನ್ನೂ ವಸ್ತು ಸಂಗ್ರಹಾಲಯವನ್ನಾಗಿ ಪರಿವರ್ತಿಸಲಾಗಿದೆ.   

ಅನಾಟಮಿ ಲೆಸ್ಸನ್ ಆಫ್ ಡಾ. ನಿಕೋಲೇಸ್ ಟುಲ್ಪ್ (೧೬೩೨), ಪೋರ್ಟ್ರೈಟ್ ಆಫ್ ದಿ ಶಿಪ್ ಬಿಲ್ಡರ್ ಜಾನ್ ರಿಜ್ಕಸೆನ್ ಅಂಡ್ ಹಿಸ್ ವೈಫ್ (೧೬೩೩), ಬೆಲ್ಶಸ್ಸಾರ್ಸ್ ಫೀಸ್ಟ್ (೧೬೩೫), ನೈಟ್ ವಾಚ್ (೧೬೪೨), ಸಿಂಡಿಕ್ಸ್ ಆಫ್ ಡ್ರೇಪರ್ಸ್ ಗಿಲ್ಡ್ (೧೬೬೨) ಮುಂತಾದ ಚಿತ್ರಗಳು ರೆಂಬ್ರಾಂಟರ ವಿಶ್ವಪ್ರಖ್ಯಾತ ಚಿತ್ರಗಳಲ್ಲಿ ಸೇರಿವೆ.   

## ವಿದಾಯ
ಈ ಮಹಾನ್ ಕಲಾವಿದ ರೆಂಬ್ರಾಂಟರು ಅಕ್ಟೋಬರ್ ೪, ೧೬೬೯ರ  ವರ್ಷದಲ್ಲಿ ಈ ಲೋಕವನ್ನಗಲಿದರು.  

## ಮಾಹಿತಿಕೊಂಡಿ
ಇಂಗ್ಲಿಷ್ ವಿಕಿಪೀಡಿಯ

ವರ್ಗ:ಕಲಾವಿದರು
ವರ್ಗ:ವರ್ಣಶಿಲ್ಪಿಗಳು
ವರ್ಗ:ಚಿತ್ರಕಾರರು
ವರ್ಗ:ನೆದರ್‍ಲ್ಯಾಂಡ್ಸ್
೧೮೮೧

**೧೮೮೧** (**MDCCCLXXXI**) ಗ್ರೆಗೋರಿಯನ್ ಪಂಚಾಂಗದ ಶನಿವಾರ ಆರಂಭವಾದ ಅಧಿಕ ವರ್ಷವಾಗಿತ್ತು. ಇದು ೧೯ನೆ ಶತಮಾನದ ೮೧ನೆ ವರ್ಷ.

## ಪ್ರಮುಖ ಘಟನೆಗಳು 
* ಮೇ ೨೧ - ಅಮೇರಿಕನ್ ರೆಡ್ ಕ್ರಾಸ್ ಸಂಸ್ಥೆಯ ಸ್ಥಾಪನೆ.
* ಜನವರಿ ೧- ಡಾ.ಜಾನ್ ಎಚ್ ವಾಟ್ಸನ್ ಅವರು ಷರ್ಲಾಕ್ ಹೋಮ್ಸ್ ಗೆ ಪರಿಚಯಿಸಿದ್ದು.
* ಮಾರ್ಚ್ ೪-ಮೌಡ್ ಫ಼ೆಲಿ, ಅಮೇರಿಕಾದ ನಟ ಹುಟ್ಟಿದ್ದು.
* ಫ಼ೆಬ್ರವರಿ ೧೪-ಕೆನಡಿಯನ್ ಪೆಸಿಫಿಕ್ ರೈಲ್ವೆ ಅಳವಡಿಸಲಾಗಿತ್ತು.
* ಫ಼ೆಬ್ರವರಿ ೨೫-ಫೀನಿಕ್ಸ್, ಅರಿಜೋನ ಅಳವಡಿಸಲಾಗಿತ್ತು.
* ಮಾರ್ಚ್ ೨೩-ಮೊದಲ ಬೋರ್ ವಾರ್ ಕೊನೆಗೊಳ್ಳುತ್ತದೆ.
* ಜೂನ್ ೧೮-ಮೂರು ಚಕ್ರವರ್ತಿಗಳ ಲೀಗ್ ಪುನರುತ್ಥಾನ ಆಗಿದ್ದು.
## ಜನನ 
* ಜನವರಿ ೩೧ - ಇರ್ವಿಂಗ್ ಲ್ಯಾಂಗ್ಮುಯಿರ್, ಅಮೇರಿಕಾದ ರಸಾಯನಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೫೭)
* ಆಗಸ್ಟ್ ೬ - ಸರ್ ಅಲೆಕ್ಸಾಂಡರ್ ಫ್ಲೆಮಿಂಗ್, ವೈದ್ಯಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೫೫)
* ಅಕ್ಟೋಬರ್ ೨೫ - ಪಾಬ್ಲೊ ಪಿಕಾಸೋ, ಸ್ಪೇನ್‌ನ ಚಿತ್ರಕಾರ (ನಿ. ೧೯೭೩)

ವರ್ಗ:೧೮೮೧
ಮ್ಯಾಕ್ಸ್ ಪ್ಲಾಂಕ್

'**ಮ್ಯಾಕ್ಸ್ ಪ್ಲಾಂಕ್**' (೧೮೫೮-೧೯೪೭) ಜರ್ಮನಿಯ ಭೌತಶಾಸ್ತ್ರಜ್ಞ. ಕ್ವಾಂಟಮ್ ತತ್ವದ ಪ್ರತಿಪಾದಕ,ವಿಕಿರಣಶೀಲತೆಯ ನಿಯಮಗಳನ್ನು ನಿರೂಪಿಸಿದವರು.ಇವರು ಜರ್ಮನಿಯ ಕೀಲ್ ಪಟ್ಟಣದಲ್ಲಿ ಜನಿಸಿದರು.ಇವರಿಗೆ ೧೯೧೮ ರಲ್ಲಿ ಭೌತಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ದೊರೆಯಿತು.

## ಜೀವನ
ಮ್ಯಾಕ್ಸ್ ಪ್ಲಾಂಕ್, ಪರಮಾಣುವನ್ನು ಜಗತ್ತಿಗೆ ಪರಿಚಯಿಸಿದ ಖ್ಯಾತ ವಿಜ್ಞಾನಿ. ಇವರು ೧೮೫೮, ಏಪ್ರಿಲ್ ೨೩ ರಂದು ಡೇನಿಪ್ ರೇವು ಕೀಲ್ ಎಂಬ ಪ್ರದೇಶದಲ್ಲಿ ಜನಿಸಿದರು. ಇವರ ತಂದೆ ತಾಯಿ ಮೂಲತಃ ಜರ್ಮನಿಯವರು. ಮ್ಯಾಕ್ಸ್ ಪ್ಲಾಂಕ್ ರ ತಂದೆ ನ್ಯಾಯಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು. ಹೀಗಾಗಿ ಮುಂದೆ ಇವರ ತಂದೆಗೆ ವರ್ಗಾವಣೆ ಯಾದಾಗ ಕುಟುಂಬ ಸಮೇತ ಇವರು ಮ್ಯೂನಿಚ್ ಗೆ ಬರಬೇಕಾಯಿತು.

ಗಣಿತ ವಿಷಯದಲ್ಲಿ ತುಂಬಾ ಆಸಕ್ತಿ ಹೊಂದಿದ್ದ ಮ್ಯಾಕ್ಸ್ ಪ್ಲಾಂಕ್, ಮುಂದೆ ಮ್ಯೂನಿಚ್ ಮತ್ತು ಬರ್ಲಿನ್ ವಿಶ್ವವಿದ್ಯಾನಿಲಯಗಳಲ್ಲಿ ಉನ್ನತ ವ್ಯಾಸಂಗ ಮಾಡಿದರು.

## ಸಾಧನೆ
ಇವರು ಪರಮಾಣು ಜಗತ್ತಿಗೆ ಕ್ರಮಬದ್ಧ ವಿಧಾನದ ಮೂಲಕ ಅಧ್ಯಯನ ಮಾಡಲು ಬಲವಾದ ಅಡಿಪಾಯ ಹಾಕಿದರು. ಒಂದು ವಸ್ತು ಯಾವ ರೀತಿ ಪರಮಾಣು ಗುಂಪಾಗಿದೆಯೋ ಅದರಂತೆ ಶಕ್ತಿಯ ಕಟ್ಟುಗಳ ಸಂಕೀರ್ಣ ಅಥವಾ ಗುಂಪು ಎಂದು ಜಗತ್ತಿಗೆ ತಿಳಿಸಿಕೊಟ್ಟರು. ಇವರು ಶಕ್ತಿಯ ಮಾಪನಕ್ಕೆ  E=hv  ಎಂಬ ಸರಳ ಸೂತ್ರ ನೀಡಿದರು. E ಶಕ್ತಿಯ ಪೊಟ್ಟಣ, v ಇದಕ್ಕೆ ಕಾರಣವಾದ ಆವೃತ್ತಿ, h ಇವುಗಳ ಅಣುಧಾತು. h ಒಂದು ನಿಯತಾಂಕ ಎಂದು ಪ್ಲಾಂಕ್ ಪ್ರತಿಪಾದಿಸಿದರು. Eಯನ್ನು ಅವರು ಕ್ವಾಂಟಮ್ ಎಂದು ಕರೆದರು.

ಕ್ವಾಂಟಮ್ ಸಿದ್ಧಾಂತದ ಜನಕ ಮ್ಯಾಕ್ಸ್ ಪ್ಲಾಂಕ್ ೧೯೪೭, ಅಕ್ಟೋಬರ್ ೩ ರಂದು ವಿಧಿವಶರಾದರು.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*Annotated bibliography for Max Planck  from the Alsos Digital Library for Nuclear Issues
*Max Planck – Encyclopædia Britannica article
*Max Planck Biography – www.nobel-prize-winners.com
*Max Planck Institutes of Natural Science and Astrophysics
*Cinematic self-portrait of Max Planck , Berlin-Brandenburgische Akademie der Wissenschaften, 1942
*Nobel Biography
*Life–Work–Personality – Exhibition on the 50th anniversary of Planck's death

ವರ್ಗ:ವಿಜ್ಞಾನಿಗಳು
ವರ್ಗ:ಭೌತಶಾಸ್ತ್ರ
ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ಸಂಯುಕ್ತ ಜನತಾ ದಳ

**ಸಂಯುಕ್ತ ಜನತಾ ದಳ** ವು ಮುಖ್ಯವಾಗಿ ಬಿಹಾರ ರಾಜ್ಯದಲ್ಲಿ ರಾಜಕೀಯ ಇರುವಿಕೆ ಹೊಂದಿರುವ ಭಾರತದ ಒಂದು ಪ್ರಾದೇಶಿಕ ರಾಜಕೀಯ ಪಕ್ಷ. ನಿತೀಶ್ ಕುಮಾರ್ ಇದರ ನಾಯಕರಾಗಿದ್ದಾರೆ. ಈಗಿನ ಪಕ್ಷವನ್ನು ಹಿಂದಿನ ಸಂಯುಕ್ತ ಜನತಾ ದಳ ಮತ್ತು ಸಮತಾ ಪಕ್ಷದ ಒಟ್ಟುಗೂಡುವಿಕೆಯಿಂದ ಅಕ್ಟೋಬರ್ ೩೦, ೨೦೦೩ರಂದು ರಚಿಸಲಾಯಿತು. ಬಿಹಾರದಲ್ಲಿ ರಾಷ್ಟ್ರೀಯ ಜನತಾ ದಳಕ್ಕೆ, ವಿಶೇಷವಾಗಿ ಆರ್‌ಜೆಡಿ ಪಕ್ಷ ಸಮತಾ ಪಕ್ಷದ ಬಂಡಾಯವೆದ್ದ ರಘುನಾಥ್ ಝಾ ಮತ್ತು ಬ್ರಹ್ಮಾನಂದ್ ಮಂಡಲ್‌ ರಂತಹ ನಾಯಕರನ್ನು ತಮ್ಮ ಪಕ್ಷಕ್ಕೆ ಸ್ವಾಗತಿಸಿದ ನಂತರ ಉಂಟಾದ, ಸಮಾನವಾದ ವಿರೋಧವು ಇದರ ಒಗ್ಗಟ್ಟಿನ ಶಕ್ತಿಯೆಂದು ನಂಬಲಾಗಿದೆ.

### ನೋಡಿ
*ಜನತಾ ದಳ (ಜಾತ್ಯಾತೀತ)
*ಜನತಾ ದಳ
*ಜನತಾದಳ ಉದಯ, ಜನತಾ ಪಕ್ಷ ಇಬ್ಭಾಗ 

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*Article from the Hindu on the merger   

ವರ್ಗ:ಭಾರತದ ರಾಜಕೀಯ ಪಕ್ಷಗಳು
ಬಾಲ ಗಂಧರ್ವ

**ಬಾಲ ಗಂಧರ್ವ** ಎಂದೆ ಪ್ರಖ್ಯಾತರಾಗಿರುವ **ನಾರಾಯಣ ಶ್ರೀಪಾದ ರಾಜಹನ್ಸ್** (ಮರಾಠಿ: नारायण श्रीपाद राजहंस) (೧೮೮೮ - ೧೯೬೭) ಒಬ್ಬ ಮರಾಠಿ ಗಾಯಕ ಹಾಗು ರಂಗಭೂಮಿ ನಟ. ಇವರ ಜನನ ೧೮೮೮ ನೇ ಇಸವಿ ಜೂನ್ ತಿಂಗಳ ೨೬ರಲ್ಲಿ ಪುಣೆಯಲ್ಲಿ ಆಯಿತು. ಮರಾಠಿ ನಾಟಕಗಳಲ್ಲಿ ಹೆಂಗಸಿನ ಪಾತ್ರಗಳಿಗಾಗಿ ಇವರು ಪ್ರಖ್ಯಾತರಾಗಿದ್ದರು.

ಒಮ್ಮೆ ಲೋಕಮಾನ್ಯ ಬಾಲ ಗಂಗಾಧರ ತಿಲಕರ ಮನೆಯಲ್ಲಿ, ಎಲ್ಲರೂ ಸೇರಿರುವಾಗ ಬಾಲಕನಾಗಿದ್ದ ನಾರಾಯಣ ರಾಜಹನ್ಸರ ಗಾಯನ ಕೇಳಿ ಬಹಳ ಆನಂದ ಪಟ್ಟು "ಬಹಳ ಸೊಗಸಾಗಿ ಹಾಡುತ್ತೀಯ ಮಗು.  ನೀನು ಬಾಲ ಗಂರ್ಧವನೇ ಸರಿ" ಎಂದರು.  ಅಂದಿನಿಂದ ಇವರ ಹೆಸರು ಬಾಲ ಗಂರ್ಧವರೆಂದೆ ವಿಖ್ಯಾತವಾಯಿತು.

ವರ್ಗ:೧೮೮೮ ಜನನ
ವರ್ಗ:೧೯೬೭ ನಿಧನ
ವರ್ಗ:ನಾಟಕಕಾರರು
ಸ್ವಾಹಿಲಿ ಭಾಷೆ

**ಸ್ವಾಹಿಲಿ** (*ಕಿಸ್ವಾಹಿಲಿ*) ಭಾಷೆಯು, ಕಾಮರೋಸ್ ದ್ವೀಪಗಳ ಸಹಿತ, ದಕ್ಷಿಣ ಸೋಮಾಲಿಯಾದಿಂದ ಉತ್ತರ ಮೊಜ್ಯಾಂಬಿಕ್‌ವರೆಗಿನ ಹಿಂದೂ ಮಹಾಸಾಗರ ಕಡಲತೀರದ ಹಲವು ದೊಡ್ಡ ಭೂಪ್ರದೇಶಗಳಲ್ಲಿ ನೆಲೆಸಿರುವ ವಿವಿಧ ಬುಡಕಟ್ಟು ಗುಂಪುಗಳಿಂದ ಬಳಸಲ್ಪಡುತ್ತದೆ. ಕೇವಲ ೫ ರಿಂದ ೧೦ ದಶಲಕ್ಷ ಜನ ಮಾತ್ರ ಇದನ್ನು ತಮ್ಮ ಸ್ಥಳೀಯ ಭಾಷೆಯಾಗಿ ಬಳಸುತ್ತಾರಾದರೂ, ಸ್ವಾಹಿಲಿ ಭಾಷೆಯು ಪೂರ್ವ ಆಫ್ರಿಕಾ ಹಾಗೂ ಕಾಂಗೋ ಗಣರಾಜ್ಯದ ಬಹಳಷ್ಟು ಭಾಗದ ಸಂಪರ್ಕ ಭಾಷೆ, ನಾಲ್ಕು ರಾಷ್ಟ್ರಗಳ ರಾಷ್ಟ್ರೀಯ ಅಥವಾ ಅಧಿಕೃತ ಭಾಷೆ, ಮತ್ತು ಆಫ್ರಿಕಾದ ಒಕ್ಕೂಟದ ಅಧಿಕೃತ ಬಳಕೆ ಭಾಷೆಗಳ (ವರ್ಕಿಂಗ್ ಲ್ಯಾಂಗ್ವಿಜ್) ಪಟ್ಟಿಯಲ್ಲಿರುವ ಆಫ್ರಿಕಾ ಮೂಲದ ಏಕೈಕ ಭಾಷೆಯೂ ಆಗಿದೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Visit LL-Map link for more information on Swahili 
* UCLA report on Swahili 
* Foreign Service Institute Swahili course & audios (public domain)
* PanAfrican localisation page on Swahili 
* Swahili Yesterday, Today and Tomorrow: Factors of Its Development and Expansion
* List of Swahili Dictionaries

ವರ್ಗ:ಆಫ್ರಿಕಾದ ಭಾಷೆಗಳು
ಡಾ. ರಾಜ್‌ಕುಮಾರ್ ರಸ್ತೆ

**ಡಾ. ರಾಜ್‌ಕುಮಾರ್ ರಸ್ತೆ** ಬೆಂಗಳೂರಿನ ರಾಜಾಜಿನಗರ ಬಡಾವಣೆಯಲ್ಲಿರುವ ರಸ್ತೆ. ಇದು ಬೆಂಗಳೂರಿನ ಪ್ರಮುಖ ರಸ್ತೆಗಳಲ್ಲಿ ಒಂದಾಗಿದೆ.ಕನ್ನಡ ಚಿತ್ರರಂಗದ ಸುಪ್ರಸಿದ್ಧ ನಟ ಡಾ.ರಾಜ್‍ಕುಮಾರ್ ಅವರ ಹೆಸರನ್ನು ಈ ರಸ್ತೆಗೆ ಇಡಲಾಗಿದೆ. 
ಕರ್ನಾಟಕದ ದಕ್ಷಿಣದ ಆರು ಜಿಲ್ಲೆಗಳನ್ನು ಹೊರತುಪಡಿಸಿ ಉಳಿದ ಎಲ್ಲಾ ಜಿಲ್ಲೆಗಳ ವಾಹನಗಳು ಈ ರಸ್ತೆಯ ಮುಖಾಂತರವೇ ರಾಜಧಾನಿಗೆ ಸಂಚರಿಸುತ್ತವೆ.ಈ ರಸ್ತೆಯಲ್ಲ್ಲಿ ಡಾ.ರಾಜ್‍ಕುಮಾರ್‍‍ರವರ ಸ್ಮಾರಕವನ್ನು ಸ್ಥಾಪಿಸಲಾಗಿದೆ.ಅವರ ಹುಟ್ಟುಹಬ್ಬದಂದು ಈ ರಸ್ತೆಯಲ್ಲಿ ಜನಜಂಗುಳಿಯನ್ನು ಕಾಣಬಹುದು.
ಈ ರಸ್ತೆಯು ರಾಜಾಜಿನಗರ ಎಂಟ್ರನ್ಸ್ ನಿಂದ ಪ್ರಾರಂಭಗೊಂಡು ರಾಜರಾಜೇಶ್ವರಿ ಕಲ್ಯಾಣ ಮಂದಿರ, ನವರಂಗ್ ಚಿತ್ರ ಮಂದಿರ, ವಿವೇಕಾನಂದ ಕಾಲೇಜು, ಓರಿಯನ್ ಮಾಲ್ ಮುಖಾಂತರ ಸಾಗಿ ರಾಣಿ ಚೆನ್ನಮ್ಮನು ಫಿರ್ಂಗಿಯೊಂದಿಗೆ ನಿಂತಿರುವ ಪ್ರತಿಮೆ ಇರುವ ವೃತ್ತವನ್ನು ಸೇರುವುದು. ಅಕ್ಷಾಂಶ ೧೨೦ ೫೯' ೦೦", ರೇಖಾಂಶ ೭೭° ೩೩′ ೩೭″ ನಿಂದ ಪ್ರಾರಂಭಗೊಂಡು  ಅಕ್ಷಾಂಶ ೧೩೦ ೦೦' ೪೫", ರೇಖಾಂಶ ೭೭° ೩೩′ ೧೬″ ರಲ್ಲಿ ಅಂತ್ಯಗೊಳ್ಳುವ ಈ ರಸ್ತೆಯ ಉದ್ದ ೩.೫೦ ಕಿಮೀ

ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಸಂಜೀವಿನಿ

**ಸಂಜೀವಿನಿ** (ವೈಜ್ಞಾನಿಕ ಹೆಸರು: **ಸೆಲಗಿನೆಲ್ಲ ಬ್ರಯೊಪ್ಟೆರಿಸ್** (L.) ಕಲ್ಲು ಪ್ರದೇಶಗಳಲ್ಲಿ ಬೆಳೆಯುವ ಒಂದು  ಔಷಧೀಯ ಸಸ್ಯ.

## ಮೂಲಗಳು
ವರ್ಗ:ಔಷಧೀಯ ಸಸ್ಯಗಳು